ওয়ার্ডপ্রেস গীকঃ পর্ব ১; ওয়ার্ডপ্রেস পরিচিতি (বেসিক ১) [ফ্রী কোর্স!] | ওয়্যারবিডি\nin ওয়ার্ডপ্রেস, ইন্টারনেট\nসবাইকে শুভেচ্ছা জানিয়ে শুরু করছি ওয়্যারবিডি এর নতুন ওয়ার্ডপ্রেস গীক সিরিজটি। এতদিন আপনারা ওয়্যারবিডিে টেকনোলজি এক্সপ্লেইনড, গ্যাজেটস ইত্যাদি বিষয়ে আর্টিকেল বেশি পেয়েছেন, আশা করি অনেক কিছু জানতে পেরেছেন। তবে থিওরি আর্টিকেলের পাশাপাশি এবার থেকে নিয়মিতভাবে শুরু হতে যাচ্ছে ওয়্যারবিডি এর বেশ কিছু প্র্যাকটিক্যাল সিরিজ। তার ভেতর এই হল একটি “ওয়ার্ডপ্রেস গীক” সিরিজ। মূলত এই সিরিজ থেকে আপনি আপনি জানবেন একটি ওয়েবসাইট তৈরি থেকে শুরু করে পরবর্তী ধাপ, যাবতীয় সবকিছু!\nবিগেনারদের কথা মাথায় রেখে ওয়ার্ডপ্রেস গীক সিরিজটি একদম ওয়ার্ডপ্রেস এর বেসিক থেকে শুরু করা হবে। অনেকে হয়ত ইতিমধ্যে এসব বিষয়ে জানেন, তবুও আপনারাও সিরিজটি অনুসরন করতে থাকুন। বেসিক থেকে আমরা ধীরে ধীরে প্রো লেভেলে সিরিজটিকে নিয়ে যাবো, এতে ওয়্যারবিডি এর সকল শ্রেনীর ভিজিটর – এ বিষয়ে সমান ধারনা পাবে।\nএখানে অনেকেই হয়ত আছেন, যারা নিয়মিত ওয়্যারবিডি ভিজিট করেন, প্রযুক্তির নানা টার্ম সম্পর্কে ভালো জানেন, তবে ওয়েবসাইট তৈরি এবং মেইনটেনেন্স তথা দেখাশোনা, পরিচালনা বিষয়ে তেমন কিছু জানেন না, আপনার মনে প্রশ্ন থাকতেই পারে, কিভাবেই বা ওয়েব সাইট তৈরি করে, কিভাবে সেটা গুগলে আসে? বন্ধুরা ধৈর্য্য ধরুন, আশা করি নিয়মিত ওয়্যারবিডি এর এই সিরিজ এর মাধ্যমে ওয়েবসাইট বিষয়ক এসব প্রশ্নের উত্তর তো পাবেনই, পাশাপাশি আপনিও রপ্ত করে ফেলতে পারবেন ওয়েবসাইট বানানোর সবকিছু। আসলে যারা ভাবেন ওয়েবসাইট বানাতে ওয়েব ডিজাইন, কোডিং শেখা লাগে তাদের ভুল ভাঙতে চলেছে।\nওয়েব সাইট কি, এ ব্যাপারে জ্ঞান দেওয়ার নিশ্চয় প্রয়োজনীয়তা নেই, বইয়ের সংজ্ঞা না জানলেও, আপনি নিশ্চয় জানেন ওয়েবসাইট কি জিনিষ। ইন্টারনেটের এক বিশাল অংশ জুড়ে কোটিকোটি ওয়েবসাইট ছড়িয়ে ছিটিয়ে রয়েছে। গুগল থেকে শুরু করে অবশ্যই আপনাদের প্রিয় ওয়্যারবিডি ও একটি ওয়েবসাইট। তবে ইন্টারনেট আর ওয়েব কিন্তু এক জিনিষ নয়, যাই হোক, এখানে দ্যা ওয়ার্ল্ড ওয়াইড ওয়েব নিয়ে তেমন কিছু বলবো না, এ নিয়ে ডেডিকেটেড আর্টিকেল রয়েছে যা এখান থেকে চেক করতে পারে।\nওয়ার্ডপ্রেস কি, কেন প্রয়োজনীয়, সেটা বোঝার পূর্বে অবশ্যই ওয়েবসাইট কিভাবে কাজ করে বা কিভাবে নর্মাল ওয়েবসাইট বানানো হয় এই ব্যাপারে বেসিক জ্ঞান থাকা প্রয়োজনীয়। যদি আপনি নাই জানেন ওয়েবসাইট আসলে কিভাবে তৈরি হয়, সেক্ষেত্রে ওয়ার্ডপ্রেসের গুরুত্ব বোঝা অনেকটা মুশকিল হতে পারে, কেনোনা অগুনতি উপায়ে আপনি ওয়েবসাইট বানাতে পাড়বেন, তাহলে ওয়ার্ডপ্রেসই কেন? চলুন সহজ ভাষায় বিষয়টি সম্পূর্ণ পরিষ্কার করার চেষ্টা করা যাক।\nদেখুন, পুস্তকের ভাষায় ওয়েবসাইট বলতে একটি ডিরেক্টরি বুঝানো হয় বা বলতে পারেন একটি ফোল্ডার, যেখানে এক বা একাধিক ওয়েব পেজের সমন্বয় রয়েছে। যদি কথা বলি আমাদের ওয়্যারবিডি ওয়েবসাইট নিয়ে, তো এখানে প্রথমত একটি হোমপেজ রয়েছে এবং তারপরে হোমপেজের সাথে আরো পেজ লিঙ্ক করা রয়েছে, এভাবে কয়েক হাজার ওয়েবপেজ মিলিত হয়ে সম্পূর্ণ ওয়্যারবিডি ওয়েবসাইট’টি গঠিত হয়েছে। শুধু ওয়্যারবিডি নয়, দুনিয়ার সকল ওয়েবসাইট একই নীতিতে কাজ করে। এখন কথা বলা যাক ওয়েবপেজ নিয়ে, যেটা একটি ওয়েবসাইটের অণু বলতে পারেন। আর ওয়েবপেজের মধ্যে আরো অনেক জিনিষ থাকে, যেমন ইমেজ, স্টাইল ফাইল, বিভিন্ন কোড, স্ক্রিপ্ট — এগুলোকে আপনি একটি ওয়েবসাইটের পরমানু বলতে পারেন। তো বুঝতেই পাড়ছেন, একটি ওয়েবসাইট সম্পূর্ণ হতে অনেক ওয়েবপেজের দরকার আর ওয়েবপেজ সম্পূর্ণ করতে আরো অনেক উপাদান প্রয়োজনীয়।\nওয়েব সার্ভার নিয়ে একটি বিস্তারিত আর্টিকেল রয়েছে, যেখানে অনেক স্পষ্ট আলোচনা করা হয়েছে, কিভাবে ওয়েব সার্ভার এবং সেখানে ওয়েবসাইট হোস্ট করা থাকে। চলুন এই আর্টিকেলে আবার আরেকবার ভিন্ন স্টাইলে বিষয়টি আলোচনা করার চেষ্টা করি। কল্পনা করুণ আপনার কম্পিউটারের একটি সাধারণ ফোল্ডার বা আপনার মোবাইলের একটি সাধারণ ফোল্ডারের কথা — যেখানে আপনি কোন ফাইল স্টোর করে রেখেছেন। এখন কম্পিউটারের কোন ফোল্ডারে থাকা ফাইল কিভাবে অ্যাক্সেস করা সম্ভব হয়? অবশ্যই আপনাকে ঐ ফোল্ডার নামটি খুঁজে পেতে হয়, তারপরে ফোল্ডারটি ওপেন করে ফাইল নাম অনুসারে ফাইলটি অ্যাক্সেস করতে হয়, তাই না? যদি আপনি ফাইলটি সরাসরি অ্যাক্সেস করতে চান, তাহলে আপনার ঐ ফাইলটির হট লিঙ্ক প্রয়োজনীয় হবে। মানে, “C:\_TecHubs\_Img\_Demo-TH-Logo.png” এরকম একটি লিঙ্ক, তাহলে ঐ ফাইলটি সরাসরি অ্যাক্সেস করা সম্ভব হবে। যখন আপনি কোন ওয়েবসাইটের হোমপেজ ভিজিট করেন, তো আপনি একেবারে রুট ফোল্ডারে অবস্থান করেন। মানে আপনি একদম শুরুর ফোল্ডারে অবস্থান করেন। তারপরে আপনি আলাদা লিঙ্ক ভিজিট করার মাধ্যমে আলাদা ফোল্ডার গুলো অ্যাক্সেস করতে পারেন।\nএখন একটি ওয়েবপেজের প্রধান কাঠামো কি দ্বারা গঠিত হয়? অবশ্যই এইচটিএমএল কোড দ্বারা। আপনি এই ওয়েবপেজটি ব্রাউজারে লোড করেছেন আর সুন্দর ডিজাইন করা পেজটি থেকে আর্টিকেলটি উপভোগ করতে পাড়ছেন। কিন্তু এই পেজে তো শুধু টেক্সট নেই, আরো অনেক ফাইল রয়েছে এবং অনেক কোড রয়েছে। আপনি এই পেজকে পেজ রুপে দেখতে পেলেও, আপনার ব্রাউজার কিন্তু একে অন্যভাবে দেখতে পায়, তারপরে কোড থেকে আপনাকে ওয়েবপেজ রেন্ডার করে দেখায়। যেকোনো ওয়েবপেজ ব্রাউজারে লোড করার পরে “View Page Source” অপশনটি ক্লিক করলেই ঐ পেজটির কোড গুলো দেখতে পাবেন। যাই হোক, এর মানে হচ্ছে, ওয়েব সার্ভারের মধ্যে অনেক ফোল্ডার রয়েছে এবং প্রত্যেকটি ফোল্ডারের মধ্যে একটি করে ওয়েবপেজ রয়েছে, এগুলোর ডাইরেক্ট লিঙ্ক ভিজিট করার মাধ্যমে আপনি ঐ পেজটি লোড করতে পারেন।\nএখন প্রশ্ন হচ্ছে, একটি ওয়েবপেজ যদি আপনি যেভাবে দেখছেন সত্যি সেরকমের না হয়ে থাকে, তাহলে অবশ্যই তো সেই কোড গুলো লিখতে হয়, ব্রাউজারে সেই আদেশ গুলো দিতে হয়, তারপরে সে ওয়েবপেজটি ঐভাবে প্রদর্শিত করতে সাহায্য করে তাই না? যদি আপনি এই পেজটির সোর্স কোড দেখেন, তাহলে বুঝতে পাড়বেন এখানে শতশত কোড ব্যবহার করা হয়েছে, এর মানে এগুলো আপনাকে কোডিং করে এইচটিএমএল ফাইল তৈরি করতে হয়, তারপরে সেটিকে ওয়েব সার্ভার ফোল্ডারে রেখে আসতে হয়, তারপরে ঐ ফাইলটির হট লিঙ্ক ব্যবহার করে পেজটি লোড করা সম্ভব হয়।\nবন্ধু এবার আমরা আর্টিকেলের মূল বিষয়ে চলে এসেছি। এখানেই ওয়ার্ডপ্রেস বা এরকম ওয়েবসাইট বিল্ডার সফটওয়্যার গুলো অত্যন্ত প্রয়োজনীয় হয়ে উঠে। ওয়ার্ডপ্রেস মূলত আপনাকে একটি ইউজার ইন্টারফেস প্রদান করে যেখানে আপনি শুধু কনটেন্ট লিখবেন, কিন্তু ওয়ার্ডপ্রেস সফটওয়্যার সেটিকে স্বয়ংক্রিয় এইচটিএমএল পেজে কনভার্ট করে দেবে, অর্থাৎ আপনাকে ম্যানুয়াল ভাবে হাজার লাইন কোডিং করে একেকটি পেজ বানাতে হবে না। কিন্তু যদি এইচটিএমএল পেজ নিজে তৈরি করেন, সেক্ষেত্রে কোডিং প্রয়োজনীয়। যেহেতু একটি স্বয়ংক্রিয় সফটওয়্যার ব্যবহার করে পেজ গুলো তৈরি করছেন, তাই এখানে কোডিং একদমই প্রয়োজনীয় নয়। ওয়ার্ডপ্রেস ব্যবহার করার মাধ্যমে আপনার মনে হবে, আপনি যেন আপনার কম্পিউটারের ওয়ার্ড প্রসেসিং সফটওয়্যারে কিছু লিখছেন আর সেটা স্বয়ংক্রিয় ওয়েবপেজে কনভার্ট হয়ে যাচ্ছে।\nওয়ার্ডপ্রেস হল PHP ও MySQL ভিত্তিক একটি ওপেন সোর্স ওয়েব – কনটেন্ট ম্যানেজমেন্ট সিস্টেম। একে কম্পিউটারের লোকাল হোস্টে বা ইন্টারনেট হোস্টিং সার্ভিস এর মাধ্যমে ওয়েব সার্ভারে ইনস্টল করা যায়। ২০০৩ সালের ২৭ মে ম্যাট মুলেনওয়েগ এবং মাইক লিটেল ওয়ার্ডপ্রেসকে রিলিজ করেন।\nআপনারা যারা ইতিমধ্যে ওয়ার্ডপ্রেস ব্যবহার করেন, তাদের ধারনা আছে নিশ্চয়ই ওয়ার্ডপ্রেসকে কতভাবে ব্যবহার করা যায়। তবে যারা নতুন রয়েছেন, অনেক সময় প্রশ্ন করেন ; কেন ওয়ার্ডপ্রেস? অনেক সময় তারা ওয়ার্ডপ্রেসকে কেবল ব্লগিং প্লাটফর্ম হিসেবে ভুল করে ফেলেন। সে কারনে বলে রাখি, ওয়ার্ডপ্রেস হল ভার্সেটাইল তথা বহুমূখ কার্যক্ষমতা সম্পন্ন ওয়েব CMS। এখানে CMS বলতে বোঝায় হল Content Management System।\nআপনি যেমন ওয়ার্ডপ্রেস দিয়ে একটি সাধারন ব্লগ বানাতে পারবেন, তেমনি বিভিন্ন ব্যবসায়িক ওয়েবসাইট থেকে শুরু করে মোবাইল অ্যাপলিকেশনও বানাতে পারবেন। চিন্তা নেই,আমরা এই সিরিজে ধীরে ধীরে এসব কাভার করব, কিভাবে আপনি ওয়ার্ডপ্রেস দিয়ে নানারকম ওয়েবসাইট বানাতে পারবেন এসব কিছু। ওয়ার্ডপ্রেস এর সবচেয়ে সেরা দিক হল ওয়েব কনটেন্ট ম্যানেজমেন্ট সিস্টেম হিসেবে এর মত ফ্লেক্সিবল আর কোনোটি নেই! আর এ কারনেই যারা ওয়েবসাইটের ফিল্ডে আসে তাদের অন্যতম পছন্দ থাকে ওয়ার্ডপ্রেস। সাম্প্রতিক একটি জরিপ থেকে দেখা গেছে যে,ইন্টারনেটের ২২.৫ শতাংশ ওয়েবসাইটই ওয়ার্ডপ্রেস দ্বারা চালিত।\nওয়ার্ডপ্রেস এর জনপ্রিয়তার আরও একটি বড় কারন হল এটি সম্পূর্ণ ফ্রী। মানুষ তাদের হোস্টিং বা সার্ভারে এই ওয়ার্ডপ্রেসকে ফ্রীতে ইনস্টল ও ব্যবহার করতে পারে। এমনকি ওয়ার্ডপ্রেসের সোর্স কোডকে নিজের মত করে কাস্টমাইজেশন করে ব্যবহার করতেও কোন বাধা নেই। এ কারনে ওয়ার্ডপ্রেস এর তৈরিকারক প্রতিষ্ঠান “অটোমেটিক” কে দিল দরিয়া বলা যায়।\nওয়ার্ডপ্রেসে তো প্রিমিয়াম অসাধারন অসাধারন থীম ব্যবহার করা যায়ই, পাশাপাশি ২৬০০ এর মতন ফ্রী থীম বিদ্যমান। একইভাবে পেইড বহু প্লাগিন থাকলেও ৩১০০০ এর বেশি ফ্রী প্লাগিনস রয়েছে। এর মানে হচ্ছে, আপনাকে ওয়েবসাইট ম্যানুয়াল ভাবে কোডিং করে ডিজাইনও করতে হবে না। আগে থেকেই কোন ডেভেলপার ডিজাইন তৈরি করে রেখেছে, আপনি জাস্ট ডিজাইন পছন্দ করুণ আর ইন্সটল করে নিন, অনেকটা অ্যান্ড্রয়েড মোবাইলে থিম বা লঞ্চার সেট করার মতো। আর প্ল্যাগইন ব্যবহার করে ওয়েবসাইটে প্রতিনিয়ত নতুন নতুন ফিচার যুক্ত করতে পাড়বেন, এতে কোন কোডিং প্রয়োজনীয় হবে না। যেমনটা আপনার ফোনে অ্যাপ ইন্সটল করার মাধ্যমে অনেক ফ্যাংশন যুক্ত হয়ে যায়।\nআর এই ওয়ার্ডপ্রেসকে ব্যবহার করতে হলে আপনার দরকার একটি ডোমেইন এবং ওয়েব হোস্টিং। [এই সিরিজে ডোমেইন ও হোস্টিং নিয়েও বিস্তারিত আর্টিকেল আসবে। আপনি জানতে পারবেন ওয়ার্ডপ্রেসের জন্য কোন হোস্টিং সেরা] ওয়ার্ডপ্রেস ফ্রী তথা ওপেন সোর্স হওয়ার কারনে, এটি একটি কমিউনিটি সফটওয়্যার। পৃথিবী জুড়ে বহু সেচ্ছাসেবী প্রত্যক্ষ ও পরোক্ষ ভাবে,ফ্রী থীম তৈরি, প্লাগিন তৈরি, ডকুমেন্টেশন আপডেট, ওয়ার্ডপ্রেস ট্রানস্লেট করে দেয়ার মাধ্যমে একে উন্নত করে যাচ্ছে।\nঅনেকে WordPress.com এবং WordPress.org কে একই মনে করেন। তবে এই দুটি একই কোম্পানির হলেও, সার্ভিস একই নয়।\nWordPress.org কে বলা হয় আসল ওয়ার্ডপ্রেস। এখানে অফিসিয়াল সাইট থেকে ওয়ার্ডপ্রেসটিকে ডাউনলোড করে সেলফ হোস্টেড সার্ভারে, নিজস্ব ডোমেইন সহ সেটাপ করতে হয়। আমরা এই সিরিজে মূলত WordPress.org নিয়েই আলোচনা করব। ওয়ার্ডপ্রেস এর যতরকম সুবিধা তা এতে ব্যবহার করা যায়, ওয়ার্ডপ্রেসকে এক্সট্রা কোনো টাকা না দিয়েই। মেম্বারশীপ সাইট থেকে শুরু করে, ই কমার্স সাইট এতে তৈরি করা যায়।\nঅন্যদিকে, WordPress.com ওয়ার্ডপ্রেসের পুরোপুরি একটি পেইড প্রোগ্রাম। প্রথমে অনেকে এতেই ঢুকে পড়েন এবং wordpress.com সাব ডোমেইন দিয়ে ফ্রী সাইট খুলে বসেন। তবে এতে আসল ওয়ার্ডপ্রেসের সব সুবিধা পেতে মাসে ২০০০ টাকার মতো খরচ করতে হবে। যেটাকে বলা হয় ওয়ার্ডপ্রেসের বিজনেস সার্ভিস। আনলিমিটেড টাইম ডোমেইন ও সার্ভার সব ওয়ার্ডপ্রেস থেকেই দেয়া হবে, সাথে সাথে সবসময় পাওয়া যাবে ওয়ার্ডপ্রেসের সাপোর্ট টিমের ২৪ ঘন্টার সাপোর্ট। তবে বড় বড় নিউজ মিডিয়া যেমনঃ টাইমস ও কোম্পানি ব্যাতিত কেউ তেমন এটি ব্যবহার করে না। পার্সোনাল ব্লগারদের ক্ষেত্রে এটা একদম বাজে, কেননা টাকা আয় করতে পারবেন, অর্থাৎ বিজ্ঞাপন সেবাগুলো ব্যবহার করতে পারবেন না। wordpress.com এর একটি ফ্রী সেবাও রয়েছে তবে তা একই কাজের না। আমরা পরে আরও জানব, এই বিষয়ে আরও জানতে চাইলে নিচে কমেন্টে জানাতে পারেন। যাই হোক, এটা ভেবে নিবেন wordpress.com আপনার আমার জন্য না। আমাদের জন্য WordPress.org।\nওয়ার্ডপ্রেস কতটা সহজ?\nওয়ার্ডপ্রেসের আরেকটা প্লাস পয়েন্ট হল, ওয়ার্ডপ্রেস এর ইন্টারফেস খুবই সহজ। সহজেই মানুষ বুঝে ফেলতে পারবে, কঠিন তেমন কিছু নেই আর সবচেয়ে বড় কথা কোন কোডিং স্কিল লাগে না। আমরা পরবর্তীতে এই সিরিজে এইসব নিয়ে আলোচনা করব। আসলে অনেকে নতুন, তারা বলেন ওয়েবসাইট খুলব, ওয়েব ডিজাইন জানিনা, ওয়েব ডেভেলপমেন্ট বুঝিনা, কোডিং পারিনা। ভাই চিন্তার কিছু নেই—আপনার জন্য আছে ওয়ার্ডপ্রেস। এখানে আপনিও একটি প্রোফেশনাল ওয়েবসাইট বানাতে পারবেন, আপনার শুধু সম্পূর্ণ ইন্টারফেস সম্পর্কে পরিচিত হতে হবে এবং কিছু কার্যকলাপ আয়ত্ত করতে হবে আর কিছু না। ওয়ার্ডপ্রেসের মতো আরো সিএমএস রয়েছে আর তাদের মধ্যে জুমলা আরেকটি জনপ্রিয় সিএমএস, তবে ওয়ার্ডপ্রেসই বেস্ট।\nআশা করি ওয়ার্ডপ্রেস কি, এটা দিয়ে আপনি কি করবেন এ বিষয়ে ধারনা পেলেন। পরবর্তী সিরিজে আরও নতুন আপনার জানা বা অজানা কিছু সম্পর্কে আর্টিকেল পাবেন। আশা করি এই সিরিজের ফলে আপনিও হয়ে উঠবেন একজন ওয়েবসাইট এক্সপার্ট তথা ওয়ার্ডপ্রেস গীক। এই সিরিজ থেকে একটি ওয়ার্ডপ্রেস পাওয়ারড ওয়েবসাইট বানানোর এতো খুঁটিনাটি নিয়ে আলোচনা করা হবে, আপনি সম্পূর্ণ আনাড়ি হলেও এই সিরিজ অনুসরণ করে গীক হতে বাধ্য হয়ে যাবেন। আজকের বেসিক পর্ব এখানেই শেষ করছি, অবশ্যই আপনার যেকোনো প্রশ্ন নিচে কমেন্ট করুণ আর হ্যাঁ, পোস্টটি বেশি বেশি শেয়ার করা কিন্তু আপনার দায়িত্ব!\nTags: ইন্টারনেটওয়ার্ডপ্রেসওয়ার্ডপ্রেস গীকওয়ার্ডপ্রেস সিরিজপর্ব ১\nলো স্পেস সমস্যা? উইন্ডোজ কম্পিউটারে লো স্পেস ফিক্স করুণ!\nঅনেক সুন্দর লিখেছেন। শুধু ধন্যবাদ দিলে কম হয়ে যাবে। যদিও এগুলা জানাছিল বাট আপনি আরও সুন্দর করে উপস্থাপন করেছেন। আসা করি ফরের পর্ব আরও জানতে পারব।\nThanks diye apnake soto korbo na. Sudhu bolbo Bangladesheei post second nai. Techubs tha quality king.\napnakeo osonkho dhonnobad, evabe sathe thakar jonno…\nসিরিজের প্রথম পোস্টের সাথে প্রেম হয়ে গেল!!\nTaile eibar website toiri sikhe felbo ki kon?\nonek joss cilo tutorial taa…\ntutorial to asey nai.. then apnar aro valo lagbe\nOnek valo uddog. Techubs team ke onek valobasa janai.\nঅনেক ভালো লাগলো। পরবর্তী পরবের জন্য অপেক্ষা করছি।\nতৌহিদুর রহমান মাহিন ভাইয়া এত বেশি মজা লাগলো তা বুঝাতে পারবো না। একটানা পড়ে ফেললাম। খুবই ভালো উদ্যোগ। অনেক বেসিক জানতে পারছি এবং সামনের পর্বের জন্য অধির আগ্রহে রইলাম। ধন্যবাদ ভাইয়া এত সুন্দর প্রাণচঞ্চল ভাষায় জটিল টার্মকে সহজে উপস্থাপনা করে পরিশ্রমী গবেষণামূলক আর্টিকেল আমাদের উপহার দেয়ার জন্য। আল্লাহ আপনার মঙ্গল করুন।\nMashAllah vai Valo.chaliye jan ZajakAllah vai.\nMAHABUB MOHAMMOD SHAKIL says:\nধন্যবাদ তৌহিদুর ভাইয়া এত সুন্দর এবং সহজভাবে বুঝানোর জন্য ❤


এই বিষয়ে মোদীর সিদ্ধান্তের পাশেই মমতা! জেনে নিন বিস্তারিত | Mamata Banerjee partially supports Central Govts offer for Joint Secretary posts for lateral entry - Bengali Oneindia\n5 min ago লোকসভায় শীতকালীন অধিবেশন শুরু হতে পারে ১৮ নভেম্বর\n15 min ago অযোধ্যা মামলার শুনানির শেষ দিনেই বাবরি মসজিদ ধ্বংস নিয়ে নিষিদ্ধ তথচিত্র প্রদর্শিত জেএনইউ-তে, বিতর্ক\n26 min ago দূর্গের চেহারা নিতে চলেছে অযোধ্যা! 'সুপ্রিম' শুনানির আগে ঐতিহাসিক নগরীতে কী ঘটছে\nএই বিষয়ে মোদীর সিদ্ধান্তের পাশেই মমতা! জেনে নিন বিস্তারিত\n| Updated: Wed, Jun 13, 2018, 10:13 [IST]\nবেসরকারি ক্ষেত্রের পেশাদারদের জন্য ১০ টি যুগ্ম সচিব পদের দরজা খুলে দেওয়ার সিদ্ধান্তের কথা জানিয়েছে কেন্দ্র। মোদী সরকারের এই সিদ্ধান্তে আপত্তির কিছু দেখছেন না পশ্চিমবঙ্গের মুখ্যমন্ত্রী মমতা বন্দ্যোপাধ্যায়। তিনি বলেছেন, যদি প্রতিভাবান ব্যক্তি তাদের উন্নত পেশাগত যোগ্যতা এবং দক্ষতা নিয়ে কেন্দ্রীয় সরকারে যোগ দেয় তাহলে আপত্তির কিছু নেই। তবে এই বিষয়ে তাঁর কিছু উদ্বেগ রয়েছে ।\nAccording to the recent media reports, the Government of India has invited applications for appointment to the post of Joint Secretary of 10 important ministries of Government of India through lateral entries.\nMy FB post: https://t.co/iVaxEcyMTj\n— Mamata Banerjee (@MamataOfficial) June 12, 2018\nফেসবুক পোস্টে বেসরকারি ক্ষেত্রের জন্য যুগ্মসচিবের পদ নিয়ে মুখ্যমন্ত্রী বক্তব্য\nসাম্প্রতিক প্রচার মাধ্যমের সংবাদ অনুসারে, ভারতের সরকার ল্যাটারাল এন্ট্রির মাধ্যমে ১০ টি গুরুত্বপূর্ণ যুগ্মসচিব পদে নিয়োগের জন্য আবেদন জানিয়েছে ।\nমুখ্যমন্ত্রীর বক্তব্য অনুযায়ী, তাঁর দৃষ্টিভঙ্গিতে এই সিদ্ধান্তে কোন আপত্তি নেই। যদি প্রতিভাবান ব্যক্তি তাদের উন্নত পেশাগত যোগ্যতা এবং দক্ষতা নিয়ে কেন্দ্রীয় সরকারের কাজে যোগ দেয়, তাতে আপত্তি নেই । কিন্তু এই বিষয়ে তাঁর কিছু উদ্বেগ রয়েছে ।\nবর্তমানে সর্বভারতীয় পর্যায়ে কেন্দ্রীয় সরকারি চাকরির ক্ষেত্রে যুগ্মসচিব পর্যায়ের অফিসাররা গোপনীয়তা বজায় রেখে সরকারের সঙ্গে কাজ করেন। ইউপিএসসি-র মতো সাংবিধানিক সংস্থার মাধ্যমে তাঁরা নিযুক্ত হয়ে থাকেন। কাজের ক্ষেত্রে তাঁরা রাজনৈতিকভাবে নিরপেক্ষ হয়েই কাজ করেন। এর থেকে সরে যাওয়াটা দেশের পক্ষে মঙ্গলজনক হবে না বলে মন্তব্য করেছেন মুখ্যমন্ত্রী।\nমুখ্যমন্ত্রীর মতে, তিনি মনে করেন চালু প্রথা থেকে সরে যাওয়া, মানে বেসরকারি প্রফেশনালদের নিয়োগ সরকারি কাজকে লঘু করতে পারে বলে আশঙ্কা প্রকাশ করেছেন মুখ্যমন্ত্রী।\nসেই জন্য বিষয়টি নিয়ে এই প্রক্রিয়ার সঙ্গে আলোচিত ব্যক্তিবর্গকে যুক্ত করে বিতর্কের আহ্বান জানিয়েছেন মুখ্যমন্ত্রী।\nযদিও মমতা বন্দ্যোপাধ্যায়ের এই সিদ্ধান্ত নিয়ে সরব পশ্চিমবঙ্গের বিরোধীরা। তাদের কটাক্ষ একদিকে ফেডারেল ফ্রন্টের ডাক দিয়ে, মোদীর দিকের দরজাও খোলা রাখতে চাইছেন মমতা বন্দ্যোপাধ্যায়।\nদিন দুয়েক আগে বেসরকারি ক্ষেত্রের পেশাদারদের জন্য ১০ টি যুগ্ম সচিব পদের দরজা খুলে দেওয়ার সিদ্ধান্তের কথা জানায় কেন্দ্র। মোদী সরকারের যুক্তি, নতুন ভাবনা, প্রশাসনে নতুন দৃষ্টিভঙ্গী এবং অফিসারদের অভাব মেটাতেই এই সিদ্ধান্ত।\nসরকারের দেওয়া বিজ্ঞপ্তি অনুযায়ী, ৩ বছরের চুক্তিতে হবে এই নিয়োগ। বয়স হতে হবে ৪০-এর ওপর এবং সংশ্লিষ্ট ক্ষেত্রে ১৫ বছরের অভিজ্ঞতা থাকতে হবে। প্রধানমন্ত্রীর দফতরের প্রতিমন্ত্রী জিতেন্দ্র সিং বলেছেন, সেরা প্রতিভাদের কাজে লাগাতেই এই সিদ্ধান্ত। সরকারের যুক্তি সচিবদের একটি কমিটি এবং নীতি আয়োগের সুপারিশেই এই সিদ্ধান্ত নেওয়া হয়েছে।\nকেন্দ্রের এই সিদ্ধান্তের কড়া সমালোচনা করে বিরোধীরা। প্রশাসনিক কাজে সঙ্ঘী এবং বিজেপির লোক ঢোকাতেই এই প্রচেষ্টা বলে অভিযোগ করেন কংগ্রেস মুখপত্র পিএল পুনিয়া। অন্যদিকে সিপিএম সাধারণ সম্পাদক সীতারাম ইয়েচুরি ইউপিএসসি ও এসএসসিকে এড়িয়ে যাওয়া নিয়ে প্রশ্ন তোলেন। বিষয়টিতে তফশিলি জাতি, উপজাতিদের সংরক্ষণের বিষয়টি কী ভাবে হবে তা নিয়েও প্রশ্ন তোলেন তিনি।\ncontroversy narendra modi joint secretary mamata banerjee india বিতর্ক যুগ্মসচিব নরেন্দ্র মোদী মমতা বন্দ্যোপাধ্যায় ভারত\nMamata Banerjee partially supports Central Govts offer for Joint Secretary posts for lateral entry


বাংলায় লকডাউন কতটা শিথিল? আজ জানাবে মমতা সরকার – Indian Express Bangla\nEasing Curbs 3rd Phase Lockdown West Bengal Chief Secy Rajiv Sinha Led Panel To Decide\nবাংলায় লকডাউন কতটা শিথিল? আজ জানাবে মমতা সরকার\nতৃতীয় পর্যায়ের লকডাউনে বাংলায় কোথায় কী ধরনের গতিবিধিতে ছাড় মিলবে, তা নির্ধারণে আজ বৈঠকে বসছে রাজ্য প্রশাসন।\nBy: IE Bangla Web Desk\tKolkata Updated: May 4, 2020, 09:14:36 AM\nগত বৃহস্পতিবারই লকডাউনের মেয়াদ আরও দু’সপ্তাহ বাড়ানোর কথা ঘোষণা করে স্বরাষ্ট্রমন্ত্রক। শুক্রবার নবান্নে সাংবাদিক বৈঠকে মুখ্যমন্ত্রী মমতা বন্দ্যোপাধ্যায় অরেঞ্জ ও গ্রিন জোনে বেশকিছু ক্ষেত্রে ছাড়ের কথা জানিয়েছিলেন। শপিং মল, হকারদের দোকান ছাড়া একক দোকান খোলার ক্ষেত্রে ছাড় থাকতে পারে বলে ঘোষণা করেন তিনি। অরেঞ্জ ও গ্রিন জোনের জেলাগুলির মধ্যে সর্বাধিক ২০ যাত্রী নিয়ে বাস চলাচলেও ছাড় ঘোষণা করা হয়। নিময় মেনে ট্যাক্সি ও ক্যাব চলাচল করতে পারে বলে জানানো হয়। তবে, কেন্দ্রীয় নির্দেশিকায় বাস চলাচলের বিষয়টির উল্লেখ নেই। আপাতত তাই রাজ্য সরকারের বিবেচনাতেও বাস চলাচলের বিষয়টি থাকবে না বলেই মনে করা হচ্ছে। রাজ্যের বিধি নির্দেশিকা গত শনিবার প্রকাশের কথা থাকলেও তা হয়নি।\nআরও পড়ুন- আজ থেকেই তৃতীয় দফার লকডাউন, কী চলবে, কী চলবে না\nমদের দোকান খোলায় রাজ্য সরকার ছাড় দিতে পারে বলে মনে করা হচ্ছে। এক্ষেত্রে দিশি বা বিলিতি মদের ‘অফ শপ’ বিক্রির জন্য ছাড় দেওয়া হতে পারে। রাজস্বের কথা বিবেচনা করেই এই ছাড়ের কথা ভাবছে মমতা সরকার।\nকরোনা সংক্রমণের গতিবিধি ও মৃত্যুর সংখ্য়া পর্যালোচনা করে গোটা দেশের সব জেলাকে গ্রিন, অরেঞ্জ ও রেড জোনের অন্তর্ভুক্ত করেছে কেন্দ্র। সেই অনুসারে কলকাতা সহ এ রাজ্যের ১০ জেলা রেড জোনের আওতাধীন। ৫ টি জেলাকে অরেঞ্জ জোনের তালিকায় রাখা হয়েছে। বাকি ৮ জেলায় কোনও সংক্রমণ না থাকায় গ্রিন জোন হিসেবে চিহ্নিত করা হয়েছে। যদিও কেন্দ্রীয় সিদ্ধান্তের সঙ্গে সহমত নয় রাজ্য সরকার। প্রতিবাদ জানিয়ে ইতিমধ্যেই কেন্দ্রকে চিঠি দিয়েছে নবান্ন।\nআরও পড়ুন- ৪ মে থেকে বাংলার কোন জেলা কোন জোনে? দেখুন, কেন্দ্রীয় তালিকা\nসংক্রমণ নিয়ন্ত্রণে প্রয়োজনীয় পদক্ষেপ করা যাতে সহজ হয়, তা মাথায় রেখেই দেশের জেলাগুলিকে রেড, অরেঞ্জ ও গ্রিন জোনে ভাগ করা হয়েছে। যেসব জেলাগুলিতে করোনা আক্রান্তের হার অত্যন্ত বেশি, অর্থাত্ ‘হটস্পট’ বা কন্টেনমেন্ট এলাকা যেখানে বেশি, সেই জেলাগুলিকেই রেড জোনের অন্তর্ভুক্ত করা হয়েছে। অত্যন্ত ঝুঁকিপূর্ণ বোঝাতেই রেড জোন হিসেব চিহ্নিত করা হয়েছে। সংক্রমণ আছে কিন্তু তার হার রেড জোনের তুলনায় অনেক কম, হটস্পট নয়, এমন জেলাগুলিকে অরেঞ্জ জোনের মধ্যে ফেলা হয়েছে। রেড জোনে সংক্রমণ কমে এলে, তা অরেঞ্জ জোনে চলে আসে। সংক্রমণ-মুক্ত জেলাগুলিকে গ্রিন জোনের অন্তর্ভুক্ত করা হয়েছে । এই জোনে করোনা সে ভাবে প্রভাব বিস্তার করেনি। গত ১৪ দিনের মধ্যে কোনও জেলায় নতুন করে করোনা আক্রান্তের সন্ধান না মিললে, সেই জেলাকে করোনামুক্ত বলে ধরে নেওয়া হয়।\nস্বরাষ্ট্রমন্ত্রকের তরফে আরও জানানো হয়েছে যে রেড, অরেঞ্জ, বা গ্রীন জোন নির্বিশেষে নির্দিষ্ট সংখ্যক কার্যকলাপের ওপর সারা দেশ জুড়ে এখনও নিষেধাজ্ঞা জারি থাকবে। এগুলির মধ্যে রয়েছে বিমান, রেল, ও মেট্রোতে সফর, এবং আন্তঃরাজ্য সড়ক পরিবহণ; এবং স্কুল, কলেজ, ও অন্যান্য শিক্ষা প্রতিষ্ঠান বা প্রশিক্ষণ-কোচিং সেন্টার। নির্দেশে বলা হয়েছে যে, প্রত্যেক জোনে অদরকারী কাজের জন্য সন্ধ্যে সাতটা থেকে সকাল সাতটা পর্যন্ত যাতায়াত কঠোরভাবে নিষিদ্ধ থাকবে। প্রতিটি জোনেই ৬৫ বছরের বেশি বয়সীরা, কোভিড-১৯ ছাড়া পার্শ্বরোগ আছে এমন ব্যক্তি, অন্তঃসত্ত্বা মহিলা এবং ১০ বছরের কম বয়সী শিশুরা বাড়িতে থাকবেন, যদি না অত্যাবশ্যকীয় প্রয়োজন বা স্বাস্থ্য সংক্রান্ত প্রয়োজন হয়।


জাল সনদে দীর্ঘ ৭ বছর স্কুলে চাকুরি !\nHome সারাবাংলা জাল সনদে দীর্ঘ ৭ বছর স্কুলে চাকুরি !\nতাবারক হোসেন আজাদ: জাল সনদে দীর্ঘ ৭ বছর চাকুরীর করার পর অবশেষে ধরা পড়েছেন মোঃ মিজানুর রহমান । মধ্য কেরোয়া গ্রামের নজির আহাম্মদের পুত্র মিজানুর রহমান লক্ষ্মীপুরের রায়পুর উপজেলার মধ্য কেরোয়া সরকারি প্রাথমিক বিদ্যালয়ের দপ্তরি কাম নৈশ প্রহরি। কর্তৃপক্ষ তদন্ত করে জানিয়ে দিয়েছেন তার সনদটি জাল। জাল সনদে চাকুরীর করার অপরাধে ওই নৈশ প্রহরির বিরুদ্ধে কোন ব্যবস্থা নিচ্ছে না বলে শিক্ষকরা জানান।\nসংশ্লিষ্ট সূত্রে জানা গেছে, নৈশ প্রহরী মিজানুর রহমান ২০১২ সালের মার্চ মাসে ৮ হাজার টাকার বেতন-স্কেলে মধ্য কেরোয় সরকারি প্রাথমিক বিদ্যালয়ে চুক্তিভিত্তিক যোগদান করেন। যোগদানের পূর্বে ওই শিক্ষা প্রতিষ্ঠানে চাকুরির জন্য যখন আবেদন করেন তখন সেখানে জাল নিবন্ধন সনদ জমা দেন তিনি। অথচ কখনই ৮ম শ্রেণী পাশ করেন নি মিজানুর রহমান।\nএদিকে দীর্ঘ সময় চাকুরিরত থাকার পর সম্প্রতি তার সনদ নিয়ে প্রশ্ন উঠে। তার স্বজন ও গ্রামবাসী মিজানুর রহমানের জাল সনদ বলে সন্দেহ করেন। অবশেষে উপজেলা শিক্ষা অফিসের পক্ষ থেকে তার সনদ যাচাই করতে পাঠানো হয়। সেখানে ধরা পড়ে তার ওই সনদপত্রটি জাল।\nস্কুল ম্যানেজিং কমিটির ভারপ্রাপ্ত সভাপতি আর এর উচ্চ বিদ্যালয়ের সহকারি প্রধান শিক্ষক-সফিক আহাম্মেদ জানান, মিজানুর রহমানের জাল সনদের বিষয়ে কিছুই জানিনা। সনদ নিয়ে যখন প্রশ্ন উঠেছে, সেটি যাচাই বাছাই করে দেখবো।\nএ ব্যাপারে দপ্তরী কাম নৈশ প্রহরি মিজানুর রহমানের মোবাইল ফোনে যোগাযোগ করলে ঘটনাটি মিথ্যা বলে দাবি করেন। কে অভিযোগ করেছেন তার নাম জানতে চান।\nমধ্য কেরোয়া সরকারি প্রাথমিক বিদ্যালয়ের প্রধান শিক্ষক আমির হোসেন জানান, ২০১২ সালের মার্চ মাসে ৮ হাজার টাকার বেতনে নিয়োগ পান দপ্তরী কাম-নৈশ প্রহরী মিজানুর রহমান। তাকে তখন নিয়োগ দিয়েছিলেন সাবেক নিয়োগ কমিটি। জন্ম নিবন্ধন ও শিক্ষা সনদ জাল এবং জাতীয় পরিচয়পত্র জালের বিষয়ে পরিচালনা কমিটির সভাপতি ও শিক্ষা কর্মকর্তার সাথে আলোচনা করে ব্যবস্থা নেয়া হবে।।\nরায়পুর উপজেলা শিক্ষা অফিসার কেএম মোস্তাক আহাম্মদ, দপ্তরি কাম নৈশ প্রহরী মিজানুর রহমানের শিক্ষাগত সনদ ও জাতীয় পরিচয়পত্রে বয়স জাল সনদের বিষয়ে কিছুই জানিনা। এবিষয়ে জেলা শিক্ষা কর্মকর্তার সাথে কথা বলেন।\nPrevious articleলক্ষ্মীপুরের জমিদার বাড়ী-খোয়াসগর দিঘি জাদুঘর ও পর্যটন কেন্দ্র হচ্ছে !\nNext articleচৌহালীতে জেলা পরিষদের উদ্যোগে মুক্তিযোদ্ধা সংসদের ভবন নির্মানের উদ্বোধন


রমাযানের প্রস্তুতির জন্য ৮ টি সহজ টিপ্‌স - BDviewer\nরমাযানের প্রস্তুতির জন্য ৮ টি সহজ টিপ্‌স\n১) একটি রমাদান ‘কাউন্ট ডাউন’ তৈরি করুন: রামাদানের দিন গণনা (মনে মনে কিংবা ক্যালেন্ডারে দাগ দিয়ে) আপনার মনে এবং আপনার চারপাশে থাকা মানুষদের মাঝে সৃষ্টি করবে এক উম্মাদনা এবং গুঞ্জন। যখন আপনি এবং আপনার বন্ধুরা একই কর্মসূচীর জন্য দিন গুণতে থাকবেন তখন তা আপনাদের প্রতিদিনকার কথাবার্তা ও আনন্দ ভাগাভাগির অংশে পরিণত হবে।\n৩) রামাদানের জন্য একটি পরিকল্পনা তৈরি করুন: হতে পারে এটা সম্পূর্ণ কুর’আন খতম দেয়া, নিয়মিত তারাওয়ীর সালাত আদায় করা কিংবা আত্মীয়-স্বজনদের ইফতারে আমন্ত্রণ করা; প্রথমে এই রামাদানে আপনি কোন ইবাদাতগুলো করতে চান তার একটি তালিকা তৈরি করুন, তারপর পরিকল্পনা করুন সেগুলো কীভাবে বাস্তবায়ন করা যায়। এটা খুবই গুরুত্বপূর্ণ যে, আপনার পরিকল্পনাগুলো যেন বাস্তবসম্মত হয় এবং সেগুলো যাতে আপনার স্বাভাবিক জীবন-যাত্রায় কোন ব্যাঘাত না ঘটায় (উদাহরণস্বরূপ, এমন কোন পরিকল্পনা না করা যাতে আপনাকে পুরো এক মাস ছুটি নিতে হয় কিংবা কাজের সময় পরিবর্তন করতে হয়), তাহলে রামাদানের পরেও আপনি এই ইবাদাতগুলো চালিয়ে যেতে পারবেন ইনশা আল্লাহ। এই রামাদানে আপনি কী অর্জন করতে চান তা জানা থাকলে লক্ষ্য পূরণের ব্যাপারে আপনি অবিচল থাকতে পারবেন। রামাদানে প্রতিদিন রাতে পরবর্তী দিনের জন্য পরিকল্পনা তৈরি করুন (চেষ্টা করুন রামাদানের পরেও এই অভ্যাসটি চালিয়ে যেতে)।\n৪) নিজের জীবন সম্পর্কে সচেতন হোন: রামাদানে কিংবা রামাদানের পরপরই ঘটতে পারে এমন কোন বিষয়ের ব্যাপারে সচেতন হোন। রামাদানের মধ্যে কি আপনার পরীক্ষা আছে? কিংবা রামাদানের পরপরই কোন বিয়ের অনুষ্ঠান? অথবা বাসা বদলানো? যদি এ ধরনের কোন কর্মসূচী থেকে থাকে তবে এখন থেকেই সেগুলোর ব্যাপারে পরিকল্পনা করুন। এখন থেকেই পড়তে থাকুন, তাহলে রামাদান শুরুর আগেই আপনার প্রস্তুতি সম্পন্ন হয়ে যাবে ইনশা আল্লাহ। সবকিছু গুছিয়ে নিন এবং রামাদান শুরুর আগে কিংবা পরে বাসা বদলানোর প্রস্তুতি গ্রহণ করুন, যাতে তা আপনার ইবাদাতের সময় কেড়ে না নেয়। সর্বশেষ আপনার যে কাজটি করার সম্ভাবনা আছে তা হলো রামাদানে শপিং সেন্টারে ঘুরে সময় অপচয় করা। তাই ঈদ কিংবা বিয়ের কেনাকাটা রামাদানের আগেই সেরে ফেলুন।\n৫) আধ্যাত্মিকভাবে তৈরি হোন: আমরা সবাই জানি রামাদান হচ্ছে সিয়াম পালন, সালাত আদায়, কুর’আন তিলাওয়াত এবং সাদাকাহ (দান) করার মাস। রামাদানের ঠিক প্রথম দিনটির জন্য বসে না থেকে এখন থেকেই এই ইবাদাতগুলো করা শুরু করুন। এখন থেকেই নফল সালাত, কুর’আন তিলাওয়াত, মানুষের প্রতি উদারতা প্রদর্শন প্রভৃতি ইবাদাতসহ নবী করীম (সাল্লাল্লাহু আলাইহি ওয়া সাল্লাম)-এর সুন্নাহ সমূহ অনুসরণ করার চেষ্টা করুন। আর শাবান মাসে নফল সিয়াম পালনের কথা ভুলবেন না কিন্তু।\n৬) আপনার মনকে প্রস্তুত করুন: সাওম হচ্ছে আমরা আমাদের মুখের মাধ্যমে যা কিছু গ্রহণ বা বর্জন করি তা থেকে বিরত থাকা। এখন থেকেই সংযমের চেষ্টা করুন, বিশেষ করে আপনার কথোপকথনের ব্যাপারে। পরনিন্দা, পরচর্চা কিংবা সকল প্রকার অপ্রয়োজনীয় কথাবার্তা থেকে বিরত থাকুন।\n৮) নিজের জীবনকে ইবাদাতের উপযোগী করে পরিকল্পনা করুন: সলাতের সময় কাজ কিংবা মিটিংয়ের আয়োজন না করে অন্য সময় করুন, যাতে সলাতের জন্য আপনার কিছু সময় বিরতি থাকে। আপনি যেখানে সলাত আদায় করেন সেখানে মোবাইল ফোন নিয়ে যাওয়া থেকে বিরত থাকুন এবং দুনিয়ার কথা ভুলে যান, কারণ সলাতের মাধ্যমে আপনি আল্লাহর সামনে দাঁড়াচ্ছেন।


লেখকঃ শ্রী নীরদচন্দ্র চৌধুরী | পাঠাগার\nলেখকঃ শ্রী নীরদচন্দ্র চৌধুরী\nনীরদচন্দ্র চৌধুরী (জন্ম: ২৩ নভেম্বর, ১৮৯৭ - মৃত্যু: ১ আগস্ট, ১৯৯৯) একজন খ্যাতনামা দীর্ঘজীবী বাঙালি মননশীল লেখক ও বিশিষ্ট চিন্তাবিদ। স্কলার এক্সট্রাঅর্ডিনারী শীর্ষক ম্যাক্স মুলারের জীবনী লিখে ১৯৭৫ খ্রিষ্টাব্দে নীরদচন্দ্র চৌধুরী ভারত সরকার প্রদত্ত দ্বিতীয় সর্বোচ্চ সাহিত্য সম্মাননা হিসেবে সাহিত্য অকাদেমি পুরস্কার লাভ করেন। তিনি তাঁর ঐতিহাসিক দৃষ্টিভঙ্গি ও তীর্যক প্রকাশভঙ্গীর জন্য বিশেষভাবে আলোচিত ছিলেন।\nউপেন্দ্র নারায়ণ চৌধুরী ও সুশীলা সুন্দরী চৌধুরানীর ৮ সন্তানের মধ্যে দ্বিতীয় নীরদ চৌধুরী তৎকালীন ব্রিটিশ ভারতের অবিভক্ত বাংলা (বর্তমান বাংলাদেশের) কিশোরগঞ্জ জেলার কটিয়াদীতে ১৮৯৭ খ্রিষ্টাব্দের ২৩ নভেম্বর জন্মগ্রহণ করেন। তিনি বাংলাদেশের কিশোরগঞ্জ এবং কলকাতায় পড়াশোনা করেছেন। এফএ পরীক্ষা পাশ করে তিনি কলকাতার রিপন কলেজে (বর্তমান সুরেন্দ্রনাথ কলেজ) অন্যতম বাঙালি লেখক বিভূতিভূষণ বন্দ্যোপাধ্যায়ের সাথে একত্রে ভর্তি হন। এরপর নীরদ কলকাতার অন্যতম খ্যাতিমান স্কটিশ চার্চ কলেজে ইতিহাস বিভাগে ভর্তি হন। ১৯১৮ খ্রিষ্টাব্দে কলকাতা বিশ্ববিদ্যালয়ের অধীন স্কটিস চার্চ কলেজের ছাত্র হিসেবে তিনি ইতিহাসে সম্মানসহ স্নাতক ডিগ্রি অর্জন করেন এবং মেধা তালিকায় নিজের স্থান করে নেন। স্কটিশ চার্চ কলেজের সেমিনারে ভারতবর্ষের অতিপরিচিত ব্যক্তিত্ব ও ইতিহাসবেত্তা প্রফেসর কালিদাস নাগের সাথে অংশগ্রহণ করেন। স্নাতক ডিগ্রি অর্জনের পর তিনি কলকাতা বিশ্ববিদ্যালয়ে মাস্টার্স ডিগ্রিতে ভর্তি হলেও ১৯২০-এর অনুষ্ঠিত এম. এ. পরীক্ষায় অংশ না নেয়ায় স্নাতকোত্তর ডিগ্রি অর্জন করতে পারেন নি। এখানেই তার প্রাতিষ্ঠানিক শিক্ষার ইতি। ইতোমধ্যে ১৯১৭ খ্রিষ্টাব্দে Objective Methods in History শিরোনামে একটি তাত্ত্বিক প্রবন্ধ রচনা করেন|\nনীরদ চৌধুরীর কর্মজীবনের সূত্রপাত হয় ব্রিটিশ-ভারতীয় সেনাবাহিনীর হিসাবরক্ষণ অধিদপ্তরে একজন কেরাণী হিসেবে। চাকুরির পাশাপাশি একই সময়ে তিনি বিভিন্ন ধরণের প্রবন্ধ রচনা করতে থাকেন। জনপ্রিয় সাময়িকীগুলোতে নিবন্ধ পাঠানোর মাধ্যমে লেখার জগতে অংশগ্রহণ করতে শুরু করেন। তার প্রথম নিবন্ধটি ছিল অষ্টাদশ শতকের বিখ্যাত বাঙালি কবি ভারত চন্দ্রের উপর। এই নিবন্ধটি ঐ সময়ে কলকাতা থেকে প্রকাশিত বিখ্যাত ইংরেজি সাময়িকী "মডার্ন রিভিউ"-তে স্থান পায়। ইতোমধ্যে ১৯২৪ সালে তাঁর মাতা সুশীলা সুন্দররানী চৌধুরানী পরলোকগমন করেন।\nনীরদ চৌধুরী হিসাবরক্ষণ অধিদপ্তর থেকে অল্প কিছুদিন পরই চাকুরি ত্যাগ করেন এবং সাংবাদিক ও সম্পাদক হিসেবে নতুন কর্মজীবন শুরু করেন। ঐ সময়ে কলকাতা কলেজ স্কয়ারের কাছাকাছি মির্জাপুর স্ট্রিটে অন্যতম লেখক - বিভূতিভূষণ বন্দ্যোপাধ্যায় ও দক্ষিণারঞ্জন মিত্র মজুমদারের সাথে একত্রে বোর্ডার হিসেবে ছিলেন। তিনি তখনকার সময়ে অত্যন্ত জনপ্রিয় ইংরেজি ও বাংলা সাময়িকী হিসেবে মডার্ন রিভিউ, প্রবাসী এবং শনিবারের চিঠিতে সম্পাদনা কর্মে সম্পৃক্ত ছিলেন। এছাড়াও, তিনি দুইটি ক্ষণস্থায়ী অথচ উচ্চস্তরের সাময়িকী - সমসাময়িক এবং নতুন পত্রিকা প্রতিষ্ঠা করেছিলেন। ১৯২৬ খ্রিষ্টাব্দে দ্য মডার্ন রিভিউ পত্রিকায় রমানন্দ চ্যাটার্জির অধীনে সহকারী সম্পাদকের চাকুরি গ্রহণ করেন। ১৯২৭-এ বাংলা সাময়িকী শনিবারের চিঠি সম্পাদক পদের দায়িত্ব গ্রহণ করেন। এ বছরই রবীন্দ্রনাথের সাথে তাঁর সৌজন্য সাক্ষাৎ ঘটে।\nনীরদ চৌধুরী ১৯৩২ খ্রিষ্টাব্দে লেখিকা অমিয়া ধরের সঙ্গে পরিণয় সূত্রে আবদ্ধ হন। তাঁদের সংসারে তিনটি পুত্র সন্তানের জন্ম হয়। তার মধ্যম পুত্র কীর্তি নারায়ণ চৌধুরী খ্যাতনামা ইতিহাসবিদ। জ্যেষ্ঠ পুত্র ধ্রুব নারায়ণ পিতার অনেক অপ্রকাশিত লেখা সম্পাদনা করে প্রকাশ করেছেন। পৃথ্বী তাঁদের কনিষ্ঠ সন্তান।\n১৯৩৭ খ্রিষ্টাব্দে নীরদচন্দ্র চৌধুরী ভারতের স্বাধীনতা আন্দোলনে সংশ্লিষ্ট রাজনীতিবিদ শরৎ চন্দ্র বসুর একান্ত সচিব হিসেবে চাকুরি গ্রহণ করেন। ফলশ্রুতিতে তিনি খ্যাতিমান মহাপুরুষ যেমন: মহাত্মা গান্ধী, জওহরলাল নেহরু, নেতাজী সুভাষ চন্দ্র বসু-সহ অনেক খ্যাতিমান রাজনৈতিক নেতাদের সংস্পর্শ পান। ভারতীয় রাজনীতির অভ্যন্তরে কাজ করার দরুন ও রাজনীতির সাথে নিবীড় ঘনিষ্ঠতা থাকায় ভারতের স্বাধীনতা আন্দোলনের চূড়ান্ত পরিণতি সম্বন্ধে সন্দিহান হন। নীরদ চন্দ্র চৌধুরী স্বাধীনতা আন্দোলনে সংশ্লিষ্ট ভারতীয় রাজনৈতিক নেতৃত্বের ভূমিকা নিয়েও প্রশ্ন তোলেন। এ পর্যায়ে তিনি বাংলা ভাষায় লেখালিখি ছেড়ে দেন।\nসচিব হিসেবে কাজ করার পাশাপাশি নীরদচন্দ্র চৌধুরী বাংলা ও ইংরেজী দৈনিক, সাময়িকীগুলোতে প্রবন্ধ রচনা প্রকাশ করতে থাকেন। এছাড়াও, তিনি অল ইন্ডিয়া রেডিও'র (এআইআর) কলকাতা শাখার রাজনৈতিক বিশ্লেষক হিসেবে নিযুক্ত ছিলেন। ১৯৪১ খ্রিস্টাব্দে নীরদ চৌধুরী অল ইন্ডিয়া রেডিও'র দিল্লী শাখায় কর্মজীবন শুরু করেছিলেন। বিশেষভাবে উল্লেখ্য যে, প্রখ্যাত সম্পাদক, ঐতিহাসিক এবং ঔপন্যাসিক খুশবন্ত সিং নীরদচন্দ্র চৌধুরী'র বন্ধু ছিলেন। The Autobiography of an Unknown Indian প্রকাশ করেন ১৯৫১ খ্রিস্টাব্দে। ১৯৫৫-তে প্রথমবারের মতো বিদেশযাত্রা; এ দফায় তিনি ইংল্যান্ড, ফ্রান্স ও ইতালি ভ্রমণ করেন। A Passage to England প্রকাশ করেন ১৯৫৯ খ্রিস্টাব্দে এবং The Continent of Circe খ্রিস্টাব্দে। ১৯৬৬ খ্রিস্টাব্দে ‘The Continent of Circe: An Essay on the Peoples of India’ বইটির জন্য "Duff Cooper Memorial" পুরস্কার লাভ করেন। The Intellectual in India প্রকাশিত হয় ১৯৬৭ খ্রিস্টাব্দে।\nনীরদ চৌধুরী ভারত ত্যাগ করে ইংল্যান্ডের অক্সফোর্ডে পাড়ি জমান ১৯৭০ খ্রিস্টাব্দে। এসময় Scholar Extraordinary বইটি লেখার কাজে হাত দেন। বইটি Scholar Extraordinary. The Life of Professor the Right Honourable Friedrich Max Muller, P.C. প্রচ্ছদনামে ১৯৭৪ খ্রিস্টাব্দে প্রকাশিত হয়। ইতোমধ্যে ভারতীয় জীবনযাত্রার এক অতি সুন্দর প্রতিচ্ছবি সম্বলিত গ্রন্থ To Live or Not to Live প্রকাশিত হয় ১৯৭১ খ্রিস্টাব্দে। ১৯৭৫, ১৯৭৬ এবং ১৯৭৯ খ্রিস্টাব্দে যথাক্রমে প্রকাশ করেন তিনটি গুরুত্বপূর্ণ বই: Clive of India. A Political and Psychological Essay, Culture in the Vanity Bag. Clothing and Adornment in Passing and Abiding India এবং Hinduism. A Religion to Live By।\nনীরদ চৌধুরীর মহান কীতি Thy Hand! Great Anarch! India: 1921—১৯৫২ নামীয় গ্রন্থটি। এই গ্রন্থটি ১৯৮৭ তে প্রকাশিত হয়। তখন তাঁর বয়স নব্বুই। এ বয়সে তাঁর দৈহিক এবং মানসিক কর্মক্ষমতা অটুট ছিল। পাণ্ডিত্য ও মণীষার স্বীকৃতিস্বরূপ ১৯৯০ খ্রিস্টাব্দে অক্সফোর্ড বিশ্ববিদ্যালয় তাঁকে সম্মানসূচক ডক্টরেট ডিগ্রী প্রদান করে। ১৯৯২-এ ইংল্যান্ডের রাণী তাঁকে কমান্ডার অব দি অর্ডার অব ব্রিটিশ এম্পায়ার (সিবিই) উপাধি অর্পণ করেন।\n১৯৯৪: দুঃখের বৎসর, অমিয়া চৌধুরানীর দেহত্যাগ।\n১৯৯৯ খ্রিস্টাব্দে তৃতীয় সহস্রাব্দের প্রাক্কালে - ১০১ বৎসর বয়সে - নীরদচন্দ্র চৌধুরী অক্সফোর্ডে নিজ বাসগৃহে মৃত্যুবরণ করেন।\nনীরদচন্দ্র চৌধুরী'র প্রধান সাহিত্যকর্ম দি অটোবায়োগ্রাফি অব অ্যান আননোন ইন্ডিয়ান (আইএসবিএন ০-২০১-১৫৫৭৬-১) ১৯৫১ খ্রিস্টাব্দে প্রকাশিত হয়। এর ফলে তিনি সেরা ভারতীয় ইংরেজি লেখকের তালিকায় অন্তর্ভুক্ত হন। নতুন ও স্বাধীন দেশ হিসেবে ভারতের বিচার ব্যবস্থাকে কটাক্ষ করে বইটি উৎসর্গ করেন তিনি।\nপ্রকৃতপক্ষে বইয়ের উৎসর্গ অংশে বলা হয়েছে - অনেক ক্ষুদ্ধ ভারতীয়দের অভিমত: রাজনৈতিক এবং আমলাতন্ত্র প্রতিষ্ঠার লক্ষ্যে নব্য সাম্রাজ্যবাদের অনুকরণমাত্র।\nনীরদ চৌধুরী সরকারি চাকুরি থেকে বহিস্কৃত হয়েছিলেন, ফলে অবসর ভাতা থেকেও বঞ্চিত হয়েছিলেন। কালো তালিকাভুক্ত লেখক হিসেবে চিহ্নিত হন এবং জোরপূর্বক নতুন জীবনে গমন করতে বাধ্য হয়েছিলেন। তিনি ভারত সরকার নিয়ন্ত্রিত অল ইন্ডিয়া রেডিও'র রাজনৈতিক ভাষ্যকার হিসেবে আইনের বিরুদ্ধাচরণ করেছেন যা প্রজাতন্ত্রের কর্মচারীদের জন্য সম্পূর্ণরূপে নিষিদ্ধ ছিল।\nনীরদ চৌধুরী পরবর্তীতে অবশ্য বলেছিলেন যে তিনি বিভ্রান্ত হয়েছিলেন। তার বন্ধু, সম্পাদক, ঐতিহাসিক এবং ঔপন্যাসিক খুশবন্ত সিংয়ের মতে, "বইয়ের উৎসর্গটির বিষয়বস্তু ছিল প্রকৃতপক্ষে ব্রিটিশ শাসকগোষ্ঠীর প্রতি নিন্দাজ্ঞাপন করা যা আমাদেরকে সাম্যের দিকে ধাবিত করতে পারেনি।" - গ্রান্তা নিবন্ধে চৌধুরীর ভাষ্য। "প্রতিকল্প হিসেবে প্রর্দশনস্বরূপ তিনি বোঝাতে চেয়েছিলেন যে, প্রাচীন রোমের সাথে সমান্তরাল পথে পা রাখছে ভারত।"\n১৯৫৫ খ্রিস্টাব্দে ব্রিটিশ কাউন্সিল এবং বিবিসি যৌথভাবে নীরদ চন্দ্র চৌধুরীকে ৮ সপ্তাহের জন্য ইংল্যান্ড ভ্রমনের আয়োজন করে। তিনি বিবিসিতে বক্তৃতা পাঠ করতে সম্মত হন। ব্রিটিশ জীবনধারার উপর নীরদ চৌধুরী আটটি বক্তৃতামালা প্রদান করেন। পরবর্তীতে ঐ বক্তৃতাগুলোই একত্রিত করে প্যাসেজ টু ইংল্যান্ড বইয়ে প্রকাশ করা হয়। ই.এম.ফরস্টার এ বিষয়ের সমালোচনা-ভাষ্য ও তার দৃষ্টিভংগী দ্য টাইমস্ লিটারেরী সাপ্লিমেন্টে প্রকাশ করেন।\n১৯৬৫ খ্রিস্টাব্দে তার রচিত দ্য কন্টিনেন্ট অব সার্স গ্রন্থটি ১ম এবং একমাত্র ভারতীয় হিসেবে ডাফ কুপার প্রাইজ অর্জনে সহায়তা করে।\n১৯৭২ খ্রিস্টাব্দে মার্চেন্ট আইভরী প্রোডাকশনের ব্যানারে এডভেঞ্চার অব এ ব্রাউন ম্যান ইন সার্চ অব সিভিলাইজেশন শীর্ষক ডকুমেন্টারী ফিল্ম বা প্রামাণ্য চিত্রে নীরদ চন্দ্র চৌধুরীকে উপজীব্য করে তৈরী করা হয়।\nনীরদ চৌধুরী ১৯৮৮ খ্রিস্টাব্দে দাই হ্যান্ড, গ্রেট আনার্ক শীর্ষক নিজের জীবনের শেষভাগ নিয়ে আত্মজীবনী প্রকাশ করেন। ১৯৯২ সালে তিনি ব্রিটেনের রাণী ২য় এলিজাবেথ কর্তৃক সম্মানিত হন এবং অর্ডার অব দ্য ব্রিটিশ এম্পায়ার উপাধীতে ভূষিত হন। ১৯৯৭ খ্রিস্টাব্দে নিজের শতবর্ষে সর্বশেষ বই হিসেবে থ্রী হর্সম্যান অব দ্য নিউ এপোক্যালিপস প্রকাশ করেন।\nসামাজিক দৃষ্টিভঙ্গী এবং লেখার ধরণ[সম্পাদনা]\nনীরদচন্দ্র চৌধুরী স্বাধীনতা-পূর্ব কংগ্রেস পার্টি প্রতিষ্ঠায় যতটুকু না সমালোচিত হয়েছিলেন, তারচেয়েও তার বেশি সহানুভূতি ছিল ডান-পন্থী ভারতীয় হিন্দু জাতীয়তাবাদীদের আন্দোলনে। তিনি অযোধ্যার বাবরী মসজিদ ধ্বংস সম্বন্ধে সমালোচনা করার প্রস্তাব প্রত্যাখ্যান করেন।\nএছাড়াও তিনি গভীরভাবে বাংলার সমাজজীবনকে কাছে থেকে দেখার চেষ্টা করেছেন। বাঙ্গালী সমাজজীবনে ভণ্ডামী, কপটতার পাশাপাশি সামাজিক স্তর ও শ্রেণীবিভাজন দেখে গভীরভাবে মর্মাহত হয়েছেন।\nনীরদচন্দ্র চৌধুরী'র প্রবন্ধগুলোয় সংস্কৃত ভাষা এবং বাংলা ভাষার পুরনো ভার্সন সাধুভাষার ব্যাপক ব্যবহার লক্ষ্য করা যায়। তিনি কথ্য ভাষা হিসেবে চলতিভাষা যৎকিঞ্চিৎ ব্যবহার করেছেন।\nআধুনিক বাংলা ভাষায় ব্যাপকভাবে ব্যবহৃত আরবী, উর্দু এবং ফার্সি ভাষা প্রয়োগ করা থেকে তিনি যথাসম্ভব নিজেকে বিরত রেখেছেন।\n১৯৬৬ খ্রিস্টাব্দে দ্য কন্টিনেন্ট অব সার্স (১৯৬৫) রচনার জন্য ডাফ কুপার মেমোরিয়াল পুরস্কার লাভ।\n১৯৭৫ খ্রিস্টাব্দে ভারত সরকার প্রদত্ত সাহিত্য অকাদেমী পুরস্কার লাভের পূর্বে আনন্দ পুরস্কার পান।\n১৯৯০ খ্রিস্টাব্দে অক্সফোর্ড বিশ্ববিদ্যালয় কর্তৃক ডি.লিট বা ডক্টর অব লিটারেচার ডিগ্রী অর্জন।\n১৯৯২ খ্রিস্টাব্দে ইংল্যান্ডের রাণী দ্বিতীয় এলিজাবেথ কর্তৃক কমান্ডার অব দি অর্ডার অব দ্য ব্রিটিশ এম্পায়ার (সিবিই) উপাধি লাভ।\n১৯৯৬ খ্রিস্টাব্দে বিশ্ব-ভারতী বিশ্ববিদ্যালয় কর্তৃপক্ষ তাদের সর্বোচ্চ সম্মানসূচক ডিগ্রী হিসেবে দেশিকোত্তম - যার অর্থ "ধরিত্রীর মধ্যে শ্রেষ্ঠ" পুরস্কার প্রদান করে।\nমূল নিবন্ধ: নীরদচন্দ্র চৌধুরীর গ্রন্থাবলি\nতিনি ইংরেজি ও বাংলা উভয় ভাষায়ই লিখেছেন। ইংরেজিতে তাঁর প্রকাশিত গ্রন্থের সংখ্যা ১১; বাংলায় ৫। এছাড়া বিভিন্ন প্রবন্ধ-নিবন্ধ সংকলন হিসেবে প্রকাশিত হয়েছে। উপরোল্লিখিত গ্রন্থগুলো ছাড়াও তাঁর কিছু অপ্রকাশিত, বিশেষ করে অগ্রন্থিত রচনা রয়ে গেছে। এগুলো ১৯৩০-৫০ কালপর্বে বিভিন্ন পত্র-পত্রিকায় প্রকাশিত হলেও অদ্যাবধি গ্রন্থাকারে প্রকাশিত হয়নি। তাঁর গ্রন্থগুলোর প্রথম সংস্করণ বেশিরভাগ লন্ডন ও ভারত থেকে প্রকাশিত। কেবল ফয়জুল লতিফ চৌধুরী সংকলিত নীরদচন্দ্র চৌধুরীর বাংলা প্রবন্ধ গ্রন্থটি ঢাকা থেকে প্রকাশিত।\nনীরদ সি. চৌধুরী মৃত্যুর পূর্ব পর্যন্ত একজন সৃষ্টিশীল এবং স্বাধীনচেতা লেখক হিসেবেই পরিগণিত ছিলেন। ৯৯ বছর বয়সে তাঁর শেষ বই প্রকাশিত হয়। ১৯৯৪ খ্রিষ্টাব্দে তাঁর স্ত্রী অমীয়া চৌধুরী অক্সফোর্ডে মারা যান। ১৯৯৯ খ্রিষ্টাব্দে ইংল্যান্ডের অক্সফোর্ডেই নিজের ১০২তম জন্মদিনের দু'মাস পূর্বে পরলোকগমন করেন ক্ষণজন্মা সাহিত্যিক ও চিন্তাবিদ নীরদ চন্দ্র চৌধুরী।\nঝাঁপ দাও ↑ সাহিত্য অকাদেমির ওয়েবসাইট\nঝাঁপ দাও ↑ দৈনিক সংবাদ, মুদ্রিত সংস্করণ, ৩ আগস্ট, ১৯৯৯\nঝাঁপ দাও ↑ রাম কি নগরী, ওয়ান্স এগেইন\nঝাঁপ দাও ↑ স্ট্যাট.স্ট্যানফোর্ড.এডু ওয়েবসাইট


মুক্তিযোদ্ধা কোটা থাকবে, হামলাকারীরা ছাড়া পাবে না: হাসিনা – সোনার দেশ\nসরকার চাকরিতে কোটা সংস্কারের দাবিতে ‘বাংলাদেশ সাধারণ ছাত্র অধিকার সংরক্ষণ পরিষদ’ আন্দোলনের এক পর্যায়ে গত ১১ এপ্রিল সংসদেই বক্তব্যে কোটা বাতিলের কথা বলেছিলেন প্রধানমন্ত্রী।\nবৃহস্পতিবার সংসদে বাজেট অধিবেশনের সমাপনী বক্তব্যে শেখ হাসিনা বলেছেন, “মুক্তিযোদ্ধাদের যে কোটা, তাতে হাই কোর্টের রায় রয়ে গেছে। যেখানে হাই কোর্টের রায় আছে যে, মুক্তিযোদ্ধাদের কোটা সংরক্ষিত থাকবে। তাহলে আমরা কীভাবে কোর্টের ওই রায় ভায়োলেট করব? সেটা তো আমরা করতে পারছি না।”বর্তমানে সরকারি চাকরিতে নিয়োগে ৫৬ শতাংশ পদ বিভিন্ন কোটার জন্য সংরক্ষিত; এর মধ্যে মুক্তিযোদ্ধার সন্তানদের জন্য ৩০ শতাংশ, নারী ১০ শতাংশ, জেলা ১০ শতাংশ, ক্ষুদ্র নৃগোষ্ঠী ৫ শতাংশ, প্রতিবন্ধী ১ শতাংশ।\nতিনি আরও বলেন, কোটায় প্রার্থী পাওয়া না গেলে এখনই মেধা তালিকা থেকে নিয়োগ দেওয়া হচ্ছে। এটা কয়েক বছর ধরেই চলছে। সংসদে প্রধানমন্ত্রীর বক্তব্যকে স্বাগত জানিয়ে আন্দোলনকারীদের মিছিল (ফাইল ছবি) সংসদে প্রধানমন্ত্রীর বক্তব্যকে স্বাগত জানিয়ে আন্দোলনকারীদের মিছিল (ফাইল ছবি)\nকোটা সংস্কারের দাবিতে গত এপ্রিল মাসের আন্দোলনের সমালোচনা করে শেখ হাসিনা বলেন, “এটা কি আন্দোলন না কি? উশৃঙ্খলতা কখনও বরদাস্ত করা যায় না।”\n“এটা কি কোনো শিক্ষার্থীর কাজ? এটা কি কোনো শিক্ষার্থী করতে পারে? কথায় কথা বলে, ক্লাস করবে না, ক্লাসে তালা দেয়। ক্ষতিগ্রস্ত কারা হবে? আমরা সেশনজট দূর করেছি। এদের কারণে এখন আবার সেই সেশনজট।”আন্দোলনকারীদের সমালোচনা করে তিনি বলেন, “তারা হলের গেট ভেঙে ফেলে দিবে, মধ্য রাতে হল থেকে ছাত্রীরা বেরিয়ে যাবে। টেনশনে আমি বাঁচি না। আমি পুলিশকে, ছাত্রলীগ, আওয়ামী লীগের নেতা-কর্মী তাদের বলেছি- এই মেয়েদের যেন কোনো ক্ষতি না হয়। ভোর ৬টা পর্যন্ত জেগে থেকে যার যার হলে পৌঁছে যাওয়ার পর আমি ঘুমাতে গেছি।”\nবাংলাদেশের শিক্ষা ব্যবস্থায় ব্যয়ের চিত্র তুলে ধরে শেখ হাসিনা বলেন, “১৫ টাকা সিট ভাড়া আর ৩৮ টাকা খাবার। কোথায় আছে পৃথিবীর? ১৫ টাকা সিট ভাড়া আর ৩৮ টাকায় খাবার খেয়ে তারা লাফালাফি করে। তাহলে সিটভাড়া আর খাবারে বাজারদর যা রয়েছে, তাদের তা দিতে হবে। সেটা তারা দিক।”সংরক্ষিত নারী আসনের মেয়াদ বাড়াতে সংবিধানের সংশোধন নিয়ে সমালোচনার জবাবে প্রধানমন্ত্রী বলেন, “কেন ২৫ বছর পর্যন্ত সময় দিলাম, তার সমালোচনা করছেন। তারা আবার নারী আন্দোলন করেন। নারী আন্দোলনও করেন, আবার সুযোগও চান। যদি কেউ সরাসরি নির্বাচন করতে চান, সেই সুযোগ তো রয়েছেই।”সংসদে দলগুলোর আসন সংখ্যার ভিত্তিতে ৫০টি নারী আসন বণ্টন করা হয়। দেশের নারী সংগঠনগুলো এই আসনগুলোতে সরাসরি নির্বাচন চেয়ে আসছিলেন।\nবৃহস্পতিবার সংসদ অধিবেশনে প্রধানমন্ত্রী শেখ হাসিনা বৃহস্পতিবার সংসদ অধিবেশনে প্রধানমন্ত্রী শেখ হাসিনা।\nহাসিনা বলেন, “এই সংসদে আমি বিরোধীদলীয় নেতাসহ ২৩ জন নারী সংসদ সদস্য সরাসরি নির্বাচিত। এই সুযোগ তো কেউ কেড়ে নিচ্ছে না। কাজেই তাদেরকে বলব, তারা যেন আগামী নির্বাচনে প্রার্থী হয়। নির্বাচন করে জনগণের কাছে গিয়ে যেন ভোট চায়। তারা নির্বাচন করলে তো সরাসরি ভোটে চলে আসবেন।”“একটা ভালো কাজ করলেই বিভ্রান্ত করা যেন তাদের কাজ। জানি না কোন উদ্দেশ্যে “ সমালোচনাকারীদের উদ্দেশে বলেন তিনি।\nখাদ্যে ভেজাল নিয়ে বিরোধীদলীয় নেতার বক্তব্যের জবাবে প্রধানমন্ত্রী বলেন, “কিছু অসাধু ব্যবসায়ী রয়েছে। তারা খাদ্যে ভেজাল মেশায়। তবে আমরা ব্যবস্থা নিচ্ছি। আর যতটা বলা হচ্ছে, বাস্তবতা ততটা নয়। এত খারাপ অবস্থা হলে আয়ুষ্কাল বৃদ্ধি পাওয়া সম্ভব নয়।”আগের মতো একাদশ জাতীয় সংসদ নির্বাচনেও নৌকা প্রতীকে ভোট চান আওয়ামী লীগ সভানেত্রী শেখ হাসিনা।\n“জনগণ যদি মনে করে, আওয়ামী লীগকে সেবা করার সুযোগ দিয়ে তারা ভুল করেননি, সেবা করার সুযোগ দিয়ে দেশকে এগিয়ে নেওয়ার সহযোগিতা করছে, আগামীতেও তারা যদি চায় আবারও নৌকা মার্কায় ভোট দিয়ে সেবা করার সুযোগ দেবে।” তথ্যসূত্র: বিডি নিউজ


শনিবার, ৩০ মে ২০২০, ০৪:৩৭ অপরাহ্ন\nজিটিবি নিউজঃ কাল ছিল মুশফিকুর রহিমের জন্মদিন। শুরুতেই তাঁকে জন্মদিনের শুভেচ্ছা জানিয়ে ফেসবুক লাইভ নিলাম অনুষ্ঠান শুরু করলেন সঞ্চালক। অনূর্ধ্ব-১৯ দলের অধিনায়ক আকবর আলীও শুভেচ্ছা জানালেন মুশফিক। এরপর শুরু হলো কথার পিঠে কথা।\nকরোনাভাইরাস মহামারির মধ্যে দুস্থ মানুষদের সাহায্যে নিজেদের ক্রিকেটীয় স্মারক নিলামে তুলছেন মুশফিক-আকবর। ‘স্পোর্টস ফর লাইফ’ এর উদ্যোগে কাল সেই নিলাম শুরুর লাইভ অনুষ্ঠানে ‘নাগিন নাচ’ নিয়ে কথা বললেন মুশফিক। বাংলাদেশ জাতীয় দলের ক্রিকেটাররা এ নাচ পরিচিতি করিয়েছেন আন্তর্জাতিক ক্রিকেটে। মুশফিক এ নিয়ে বলেন, ‘এটা আসলে কখনো পূর্ব পরিকল্পিত উদযাপন ছিল না। নাজমুল ইসলাম অপু ভাই এটার উদ্ভাবক।’\nশ্রীলঙ্কা সফরে গিয়ে মাঠে এ নাচের তাল দেখিয়েছিলেন ক্রিকেটাররা। মুশফিক এ নিয়ে বলেন, ‘ওখানে জয়ের রানটা আমার ব্যাট থেকে এসেছিল। তাই আকাশে উড়ছিলাম। তখনই হঠাৎ করে এই (নাগিন নাচ)উদযাপন। এটা কাউকে আঘাত করার জন্য ছিল না।’\nফেসবুকে এই লাইভ অনুষ্ঠান নিজের অফিশিয়াল ফেসবুক পেজে শেয়ার করেন মুশফিক। জাতীয় দলের সাবেক এ অধিনায়ককে সাম্প্রতিক সময়ের ‘ট্রেন্ড’ নিয়ে জিজ্ঞেস করা হয়েছিল, সবাই মাথার চুল ফেলে দিচ্ছে? মুশফিক যেন কৌতুকের সুরে সামনের পায়ে রক্ষণাত্মক খেললেন, ‘হ্যাঁ,দেখলাম অনেকেই করছে। আসলে আমার মাথায় চুল বেশি নেই। ভেবে দেখলাম (চুল) ফেলে দিলে যদি আর না ওঠে!’\nদেশকে অনূর্ধ্ব-১৯ বিশ্বকাপ জেতানো অধিনায়ক আকবর আলীকে নিয়েও কথা বলেন মুশফিক। সঞ্চালকের প্রশ্ন ছিল, আকবরের মধ্যে নিজের প্রতিচ্ছবি দেখতে পান? মুশফিকের সহজ উত্তর, ‘না, আকবর যে জায়গায় আছে সেখানে আমি কখনো ছিলাম না। আকবরের মতো এত প্রতিভাবান আমি ছিলাম না। ও যে ইনিংসটা (ফাইনালে) খেলেছে সেটা অসাধারণ।’\nভারতের বিপক্ষে সে ফাইনালে ভীষণ চাপে ব্যাট করতে নেমেছিলেন আকবর। ম্যাচ জেতানো ওই ইনিংসের শুরুতে স্লগ সুইপ করে একটি ছক্কা মেরেছিলেন আকবর। মুশফিক এই চাপ সামলানো নিয়ে প্রশ্ন করলে আকবরের জবাব,’ওরা ফিল্ডিং ক্লোজ করেছিল। এক-দুই রান নেওয়ার সুযোগ ছিল না। ওই শটের পরই ওরা ফিল্ডার সরিয়ে নেয়।’\nএই লাইভ অনুষ্ঠানে যোগ দিয়েছিলেন স্বনামধন্য কোচ নাজমুল আবেদীন্ও। সাকিব-মুশফিকদের উঠে আসার পথটা সুগম হয়েছে তাঁর কোচিংয়েই। মুশফিকের শুরুর দিনগুলো নিয়ে তিনি বলেন, ‘ওর উচ্চতা নিয়ে আমার কখনো কিছু মনে হয়নি। মুশফিক সম্ভবত একমাত্র খেলোয়াড় যাকে দেখে মনে হয়েছিল এই ছেলেটা জাতীয় দলে খেলবে। সে কিন্তু শুরুতে উদ্ধোধনী ব্যাটসম্যান ছিল।’\nআকবরকে নিয়ে মুশফিক বলেন, ‘আকবর পুরোপুরি ঈশ্বরপ্রদত্ত প্রতিভা। সে অনেক পরিণত। তবে এটা কেবল শুরু। বাংলাদেশকে যেদিন বিশ্বকাপ জেতাতে পারবে সেদিন ওর দায়িত্ব শেষ হবে।’\nমুশফিক ও আকবরের সঙ্গে ‘র‌্যাপিড ফায়ার’ নামে একটি মজার খেলাও খেলা হয়। কিছু প্রশ্নের দ্রুত ও সংক্ষিপ্ত জবাব দিতে হয়। রোনালদো না মেসি জিজ্ঞেস করতেই মুশফিকের উত্তর, ‘অবশ্যই মেসি।’ ওয়াসিম আকরাম ও ব্রেট লি-র মধ্যে ‘ওয়াসিম’ এবং শেন ওয়ার্ন ও মুরালিধরনের মধ্যে ‘ওয়ার্ন’কে বেছে নেন মুশফিক। মাধুরী দীক্ষিত ও দীপিকা পাড়ুকোনের মধ্যে ‘মাধুরী’কে পছন্দের কথা জানান তিনি।\nআকবরের পছন্দ ‘ক্রিস্টিয়ানো রোনালদো।’ এমা ওয়াটসন ও অ্যাঞ্জেলিনা জোলির মধ্যে পরেরজনকে পছন্দের কথা জানান আকবর।


ইতিহাসে অমরত্ব লাভের অজানা যত প্রচেষ্টা – আলোর কাফেলা\nবৃহস্পতিবার, ফেব্রুয়ারি ৬, ২০২০\nইতিহাসে অমরত্ব লাভের অজানা যত প্রচেষ্টা\nJuly 30, 2017 October 25, 2017 alorkafela0Comments\nজীবনটা বেশ ছোট। মাঝে মাঝেই মনে হয়, এই তো সেদিন ছোট ছিলাম, আজ তরুণ বয়সে এসে দাঁড়িয়েছি। সবকিছু স্বাভাবিক থাকলে আর কিছুদিন পরেই মাঝবয়সে গিয়ে দাঁড়াবো। এরপর শেষ বয়স থেকে ফুট্টুশ! যেন চোখের পলকেই ঘটে গেলো সবকিছু। এজন্য মানুষ সবসময়ই চেয়েছে অমর হতে। সৃজনশীল মানুষেরা তাদের সৃজনশীল কাজকর্মের মধ্য দিয়ে মানুষের ভালোবাসায় অমর হয়ে আছেন। ইতিহাসের খলনায়কেরা তাদের হীন কাজকর্মের মধ্য দিয়ে মানুষের ঘৃণার মাঝে অমর হয়ে আছে।\nতবে কিছু কিছু মানুষ ছিলেন যারা আসলে কাজকর্মের মধ্য দিয়ে অমর হওয়ায় বিশ্বাসী ছিলেন না। তারা একেবারে দৈহিকভাবেই অমর হতে চাইতেন। অর্থাৎ তাদের স্বপ্ন ছিলো শত শত বছর বেঁচে থাকা, পৃথিবী ধ্বংসের আগপর্যন্ত পৃথিবীর বুকে টিকে থাকা। এমন অমরত্ব সন্ধানী মানুষেরা তাই অমর হতে গিয়ে বেছে নিয়েছিলেন উদ্ভট বিভিন্ন পদ্ধতি।\nSource: Viva Forum\nঅমর হতে চাওয়া মানুষদের তেমনি কিছু উদ্ভট পন্থা নিয়েই তাই আলোচনা করছি আজ।\nঅমরত্বের সন্ধানে মাশরুমের দ্বারস্থ হবার ব্যাপারে চীনারা অনেক গবেষণা করেছে। তাদের অ্যালকেমিস্টরা শত শত বছর কাটিয়ে দিয়েছে এর পেছনে। তাদের সম্রাটগণ ছিলেন এ সংক্রান্ত গবেষণার সবচেয়ে বড় পৃষ্ঠপোষক। বিষাক্ত পারদ, স্বর্ণ, সালফার, বিভিন্ন উদ্ভিদ নিয়ে গবেষণা চালিয়েছে তারা। চীনাদের দেশীয় ঔষধ এবং শত বছরের পুরনো অ্যালকেমির মাঝে বেশ ভালোই যোগসূত্র আছে। এজন্য আয়ু বর্ধক হিসেবে বিভিন্ন গাছ, ছত্রাক ও খনিজ পদার্থ তারা আজও ব্যবহার করে থাকে।\n৪৫ খ্রিষ্টপূর্বাব্দের বিভিন্ন কাগজপত্র ঘেঁটে জানা যায় যে, তখন থেকেই তারা অমরত্ব লাভের জন্য মাশরুম ব্যবহার করতো। এক্ষেত্রে সবচেয়ে জনপ্রিয় মাশরুমটির নাম ছিলো ‘লিংঝি’, যার অর্থ দাঁড়ায় ‘অতিপ্রাকৃত মাশরুম’। এখন পর্যন্ত প্রাপ্ত তথ্যমতে এটিই সবচেয়ে পুরনো মাশরুম যা ঔষধ হিসেবে ব্যবহৃত হয়েছে।\nলিংঝি মাশরুম; Image: Eric Steinert\nখ্রিষ্টপূর্ব তৃতীয় শতক থেকে প্রায় এক হাজার বছর পর্যন্ত চীনে বিভিন্ন বিষয়ে বিশেষজ্ঞ একদল লোক ছিলেন যাদের বলা হতো ফাংশি। তাদের মাঝে আলকেমিস্ট, জ্যোতিষী, চিকিৎসক, জাদুকর, বিজ্ঞানীসহ বিভিন্ন ধরনের মানুষই ছিলেন। অনেকেই বিশ্বাস করতো যে, পেংলাই পর্বতের কোন জায়গায় লিংঝি মাশরুম পাওয়া যায় তা জানতেন সেই ফাংশিরা। মজার ব্যাপার হলো, এই পেংলাই পর্বতও আসলে এক প্রাচীন কিংবদন্তী যার সন্ধান মেলে কেবল প্রাচীন চীনা রুপকথাগুলোতেই। হান ও কিন রাজবংশের অনেক সম্রাটই লিংঝির খোঁজে অনেক অর্থ ব্যয় করে অভিযান পাঠিয়েছিলেন। কিন্তু সবই ব্যর্থ হয়েছিলো।\nঅমৃত, অ্যাম্ব্রোসিয়া, সোমা ও নেক্টার\nঋগ্বেদের ভাষ্যমতে, অমৃত এমন একটি পানীয় যা খেলে মানুষ অমরত্ব লাভ করতে সক্ষম। সনাতন ধর্মসহ অন্যান্য আরো সংস্কৃতিতে একে ‘সোমা’ নামেও উল্লেখ করা হয়েছে। স্বর্গের দেবতা ইন্দ্র এবং অনলের দেবতা অগ্নিও অমৃত পান করেছিলেন বলে উল্লেখ আছে ঋগ্বেদে। এরপর তারা বলেছিলেন- “We have drunk Soma and become immortal; we have attained the light, the Gods discovered. Now what may foeman’s malice do to harm us? What, O Immortal, mortal man’s deception?” (Rigveda 8.48.3)\nগ্রীক দেব-দেবীর একাংশ; Source: Tales Beyond Belief\nসনাতন, জোরোয়াস্ট্রিয়ান এবং ইন্দো-ইউরোপীয় বিভিন্ন লিপিতে অমৃত ও সোমার কথা উল্লেখ আছে। গ্রীক দেবতারা অমরত্ব লাভের জন্য অমৃতের মতো বেছে নিয়েছিলেন অ্যাম্ব্রোসিয়াকে। দুটোই একই ইন্দো-ইউরোপীয় মূল ‘ন-মৃ-ত’ থেকে এসেছে যার অর্থ ‘মৃত্যু নয়’। একইভাবে গ্রীক দেবতারা বেছে নিয়েছিলেন ‘নেক্টার (Néktar)’ নামে আরেকটি পানীয়কেও যার অর্থ মৃত্যুকে (Nek) জয় করা (Tar)। যোগব্যায়াম করা লোকেদের এক বিশ্বাস থেকে জানা যায় যে, গভীর ধ্যানমগ্ন থাকা অবস্থায় পিটুইটারি গ্ল্যান্ড থেকে অমৃতের নিঃসরণ ঘটতে পারে।\nযে অমৃত নিয়ে এত কথাবার্তা, সেটা দেখতে কেমন? এর প্রাপ্তিস্থানই বা কোথায়? অনেকের মতেই এটি একটি গাছ, কারো কারো মতে ছত্রাক। প্রথমে এটিকে চূর্ণ করে ভর্তা করা হয় কিংবা এর নির্যাসটুকু বের করা হয়। এরপর গরুর দুধের সাথে মিশিয়ে পান করে নেয়া হয় মিশ্রণটিকে। এমনটাই ভাবা হয় অমৃত সম্পর্কে। লিংঝির মতো এটিও কোনো পর্বতে জন্মায় বলে ধারণা বিশ্বাসীদের। তবে ঠিক কোন পর্বতে এটি পাওয়া যাবে আর এর সঠিক আকারই বা কেমন তা নিয়ে বিস্তারিত এবং নির্ভরযোগ্য কিছুই জানা যায় না।\nবিজ্ঞানী, ইতিহাসবিদ ও ওঝারা সবসময়ই এ অমৃত গাছের সন্ধান করে গিয়েছেন। তাদের অনেকের মতেই, এটি হতে পারে সাইবেরিয়ার ওঝাদের ব্যবহৃত Fly Agaric (Amanita Muscaria) নামক একটি হালকা হ্যালুসিনোজেনিক অর্থাৎ বাস্তবতা সম্পর্কে বিভ্রান্তি সৃষ্টিকারী মাশরুম। এন্থোবোটানিস্ট টেরেন্স ম্যাককেনার মতে, এই অমৃত হতে পারে Psilocybe Cubensis নামের একটি হ্যালুসিনোজেনিক মাশরুম যা গরুর গোবরে জন্মে থাকে। তার মতো কেউ কেউ মনে করেন যে, এই মাশরুমটিই সনাতন ধর্মে গরুর এত উচ্চ মর্যাদার জন্য দায়ী।\nঅনেকে আবার মনে করেন অমৃত তৈরির জন্য দরকারি গাছটি Ephedra গণের অন্তর্ভুক্ত। ইরানের জোরোয়াস্ট্রিয়ান কমিউনিটি, চীনের দেশীয় ঔষধ এবং আধুনিক নানা ঔষধে এ গণের গাছ কাঁচামাল হিসেবে ব্যবহৃত হয়ে থাকে। এ গণের গাছগুলোর মাঝে আছে Ephedrine ও Pseudoephedrine নামক রাসায়নিক পদার্থ যা অনেকটা মেটাঅ্যাম্ফিটামিনের সাথে সাদৃশ্যপূর্ণ। রক্তচাপ কমানো, ক্ষুধা নিবারণ ও উত্তেজক হিসেবে ব্যবহৃত হয় এগুলো।\nধাতু ও খনিজ পদার্থ\nসুদীর্ঘ জীবন লাভের জন্য তরল ধাতু পানের মতো বিচিত্র প্রথা চীন থেকে শুরু করে মেসোপটেমিয়া হয়ে একেবারে ইউরোপ পর্যন্ত বিস্তৃত ছিলো। এর পেছনে তাদের যুক্তিও ছিলো বেশ অদ্ভুত। তৎকালে বিশ্বাস প্রচলিত ছিলো যে, আপনি যা খাদ্য হিসেবে গ্রহণ করবেন, সেটির বৈশিষ্ট্য আপনার শরীরের মাঝেও প্রতিফলিত হবে। যেহেতু ধাতব পদার্থগুলো সাধারণত বেশ শক্ত ও দীর্ঘস্থায়ী হয়ে থাকে, তাই লোকে মনে করতো এর তরল রুপটি গলাধঃকরণ করলে বুঝি ধাতুর মতোই দীর্ঘস্থায়ী হবে তাদের নশ্বর শরীরটি। অর্থাৎ নশ্বর দেহকে অবিশ্বর করতেই তারা বেছে নিয়েছিলো বিভিন্ন ধাতুর তরলীকৃত রুপকে।\nপারদ; Source: kiloCalorii\nসাধারণ কক্ষ তাপমাত্রায় পারদ তরল বলে এককালে তা অনেক অ্যালকেমিস্টকেই মারাত্মকভাবে আকৃষ্ট করেছিলো। ফলে অমরত্ব লাভের জন্য অনেকে টার্গেট করা শুরু করেছিলো বিষাক্ত এ ধাতব পদার্থটিকেই। পারদ নিয়ে অত্যাধিক পরীক্ষা নিরীক্ষার দরুন মারা গিয়েছিলো অনেকেই। এ প্রচেষ্টা থেকে বাদ পড়ে নি সোনাও। প্রাচীন ও মধ্যযুগীয় অনেক অ্যালকেমিস্টও সোনাকে গলিয়ে পানযোগ্য তরলে রুপান্তরিত করতে চেষ্টা করছিলেন। পাশাপাশি সোনা ও পারদ মিশিয়ে একটি ককটেল ড্রিঙ্ক তৈরির কাজও তারা করছিলেন!\nসোনা ও পারদের পাশাপাশি আর্সেনিকও এককালে অ্যালকেমিস্টদের মারাত্মকভাবে আকৃষ্ট করেছিলো। প্রাচীন চীনের সম্রাটগণ এই অমরত্বের আকাঙ্ক্ষায় প্রায়ই হাবিজাবি বিভিন্ন জিনিস খেতেন বা পান করতেন। ব্রিটিশ ইতিহাসবিদ জোসেফ নীডহাম সম্রাটদের এমনই একটি তালিকা তৈরি করেছিলেন যারা কিনা অমরত্বের সুধার সন্ধানেই জীবন বিলিয়ে দিয়েছেন। জেড, সিনাবার, হেমাটাইট এবং অন্যান্য এমন আরো দীর্ঘস্থায়ী খনিজ ব্যবহৃত হতো অমরত্বের সুধা বানানোর ঔষধগুলোতে।\nপরশ পাথর ও অমরত্বের সুধা\nমধ্যযুগে সকল অ্যালকেমিস্টের জীবনের একমাত্র ব্রত ছিলো ফিলোসফার’স স্টোন তথা পরশ পাথর তৈরি করা। আর তাদের এ প্রচেষ্টা পরিচিত ছিলো ‘ম্যাগনাম ওপাস’ বা ‘গ্রেট ওয়ার্ক’ নামে। পরশ পাথরের সাহায্যে কম দামি ধাতুগুলোকে স্বর্ণ-রৌপ্যের মতো মূল্যবান ধাতুতে পরিবর্তন করা সম্ভব বলে বিশ্বাস করতেন তারা। এর সাহায্যে অমরত্ব লাভ করাও সম্ভব বলে বিশ্বাস ছিলো তাদের। কিংবদন্তী আছে যে, যার কাছে পরশ পাথর থাকবে, মৃত্যু নাকি তাকে কোনোদিনও ছুঁতে পারবে না! কারো কারো মতে, পরশ পাথরের সাহায্যেই বানানো সম্ভব বহুল প্রচলিত সেই Elixir of Life তথা অমরত্বের সুধা।\nএই পরশ পাথরের থিওরির উদ্ভব ঘটেছিলো ৪টি মৌলিক পদার্থ বিষয়ক গ্রীক তত্ত্ব থেকে। প্লেটোর Timaeus অনুসারে মাটি, পানি, বাতাস ও আগুনের উৎপত্তি হয়েছিলো প্রাইমা ম্যাটারিয়া (Prima Materia) তথা প্রথম পদার্থ থেকে। এই প্রাইমা ম্যাটারিয়াকেই ধারণা করা হতো সকল কিছুর উৎসমূল হিসেবে। অ্যালকেমিস্টেরা মনে করতেন যে, এই প্রাইমা ম্যাটারিয়া দিয়েই বানানো সম্ভব পরশ পাথর। তাই বিভিন্ন পদার্থের সংমিশ্রণে তারা এটি বানানোর মহোৎসবে আত্মনিয়োগ করেছিলেন, সন্ধান করছিলেন অমরত্বের।\nঅষ্টম শতকের অ্যালকেমিস্ট জাবির ইবন হাইয়ান আবার এ চারটি মৌলিক পদার্থকে উষ্ণতা, শীতলতা, শুষ্কতা ও আর্দ্রতা- এ চারটি গুণাবলীর দিক থেকেও পৃথক করেছিলেন। তিনি মনে করতেন যে, কোনো পদার্থের মৌলিক গুণাবলী পরিবর্তনের মাধ্যমে সেটিকে অন্য কোনো নতুন পদার্থে রুপান্তরিত করা সম্ভব। তবে এজন্য দরকার কোনো প্রভাবকের। কেবলমাত্র তত্ত্বের মাঝে সীমাবদ্ধ থাকা সেই প্রভাবকের নাম তিনি দিয়েছিলেন ‘আল-ইক্‌সির’। কালক্রমে পাশ্চাত্য সভ্যতার কাছে গিয়ে এই আল-ইক্‌সিরই হয়ে ওঠে এলিক্সির (Elixir) তথা অমরত্বের সুধা।\nপরশ পাথর তৈরি করতে কেউ কেউ সক্ষম হয়েছেন বলেও প্রচলিত আছে কিংবদন্তী। মৃত্যুর অব্যবহিত পূর্বে ত্রয়োদশ শতাব্দীর পলিম্যাথ অ্যালবার্টাস ম্যাগনাস একটি পরশ পাথর থমাস অ্যাকুইনাসকে দিয়ে গিয়েছিলেন। তার নানা নথিপত্র থেকে জানা যায় যে, তিনি নিজেই নাকি সীসাকে পরশ পাথরের সাহায্যে স্বর্ণে রুপান্তরিত হতে দেখেছেন। কেউ কেউ মনে করেন যে, আঠারো শতকের সম্ভ্রান্ত ব্যক্তি কোঁত দ্য সেইন্ট জার্মেইনের কাছে একটি পরশ পাথর ছিলো। কিংবদন্তী প্রচলিত আছে যে, তখন তার বয়স ছিলো কয়েকশ বছর! অবশ্য অনেকে মনে করে এ বিষয়টি গুজব হিসেবে তার নিজেরই ছড়ানো।\nপরশ পাথর নিয়ে আরেকটি বিখ্যাত রহস্য প্রচলিত আছে ফরাসী বই বিক্রেতা নিকোলাস ফ্ল্যামেলকে (১৩৩০-১৪১৮) নিয়ে। তার মৃত্যুর প্রায় দু’শ বছর পর কিছু কাগজপত্র উদ্ধার হয় যা থেকে জানা যায় যে, স্পেনে ভ্রমণকালে তিনি ইহুদী অ্যালকেমিস্টদের কাছ থেকে অ্যালকেমির গোপন বিভিন্ন জিনিস শিখেছিলেন। এর মাঝে অমরত্বের সুধা কিভাবে বানাতে হয় এবং এক পদার্থকে ভিন্ন পদার্থে রুপান্তরের বিষয়টিও ছিলো। অবশ্য অনেকেই বলে থাকেন যে, সতের শতকের বিভিন্ন পুস্তক বিক্রেতা তাদের বইয়ের কাটতি বাড়াতেই ফ্ল্যামেলকে নিয়ে এমন গল্প বানিয়েছিলেন।\n← পরাক্রমশালী রোমান সাম্রাজ্যের পতন হয়েছিলো কিভাবে?\nসম্রাট জাহাঙ্গীরের ইতিবৃত্ত →\nDecember 5, 2017 alorkafela 0\nJuly 11, 2017 January 27, 2020 alorkafela 0


স্কুলছাত্রীকে ধর্ষণ চেষ্টার অভিযোগে প্রধান শিক্ষক গ্রেফতার | সংবাদের পাতা স্কুলছাত্রীকে ধর্ষণ চেষ্টার অভিযোগে প্রধান শিক্ষক গ্রেফতার – সংবাদের পাতা\nনরসিংদী প্রতিনিধি: নরসিংদীর বেলাবতে প্রধান শিক্ষকের বিরুদ্ধে অষ্টম শ্রেণির এক ছাত্রীকে ধর্ষণ চেষ্টার অভিযোগ উঠেছে। এ ঘটনায় ছাত্রীর মা নারী ও শিশু নির্যাতন দমন আইনে বেলাব থানায় মামলা দায়ের করেন। মঙ্গলবার অভিযুক্ত প্রধান শিক্ষক হারুণ অর রশিদকে গ্রেফতার করে জেল হাজতে প্রেরণ করা হয়। অভিযুক্ত প্রধান শিক্ষক হারুন অর রশিদ গাজিপুর জেলার কাপাসিয়া উপজেলার কামারগাঁও গ্রামের মৃত আবদুস ছাত্তারের ছেলে।\nচর উজিলাব ইউনিয়নের চেয়ারম্যান মো. আখতারুজ্জামান বলেন, খবর পেয়ে আমি ও উপজেলা আওয়ামী লীগের সভাপতি শমসের জামান ভূইয়া রিটন বিদ্যালয়ে যাই। গিয়ে দেখি শতশত গ্রামবাসী প্রধান শিক্ষককে তার কক্ষে তালাবদ্ধ করে রেখেছে। উত্তেজিত জনতার গণপিটুনি থেকে অভিযুক্ত শিক্ষককে বাঁচাতে গিয়ে আমরা আহত হই। পরে পুলিশকে খবর দিলে ঘটনাস্থলে পৌঁছে শিক্ষককে উদ্ধার করে বেলাব থানায় নিয়ে যায়।\nবেলাব থানার ভারপ্রাপ্ত কর্মকর্তা (ওসি) মো. ফখরুদ্দীন ভূঁইয়া ঘটনার সত্যতা স্বীকার করে বলেন, উত্তেজিত জনতার হাত থেকে অভিযুক্ত শিক্ষককে উদ্ধার করে থানায় আনা হয়েছিল। ধর্ষণ চেষ্টার মামলায় মঙ্গলবার তাকে কারাগারে প্রেরণ করা হয়েছে।


খাদ্য এবং ভাষা - অনিবার্য লিঙ্ক: বিশ্বজুড়ে খাদ্য আইডিয়াম - ব্লগ\nবড়দের জন্য আপনাকে গেমগুলি জানার জন্য\nইংরেজি ভাষা তুলনা এবং উপমা দিয়ে পূর্ণ। এগুলি আমাদের কথা বলা, লেখার এবং গল্প বলার একটি অবিচ্ছেদ্য অঙ্গ। এই আবেগের একটি ফল হ'ল আমাদের ভাষাটি মূর্খতায় পরিণত হয়েছে - শব্দের সংমিশ্রণের বিভিন্ন রূপক ও আক্ষরিক অর্থ রয়েছে। আর খাবারের কথা বলার চেয়ে আইডিয়ামগুলি বেশি প্রচলিত নেই।\nদেখে মনে হয় যে খাদ্য এবং ভাষা নিরবচ্ছিন্নভাবে সংযুক্ত। আপনি কি কখনও একটি পালঙ্ক আলু বলা হয়েছে? আপনি কি কখনও ভেবে দেখেছেন যে কিছু আবিষ্কার করা কি কেবল এটি কেবল একটি কেকের টুকরার আবিষ্কার ছিল? ভাষা অনুবাদ পরিষেবায় কাজ করা লোকেরা প্রতিদিন এই শব্দবন্ধগুলির মতো চ্যালেঞ্জের মুখোমুখি হয়।\nআমরা প্রায়শই এই চিন্তাভাবনার পরিসংখ্যানগুলি কীভাবে এলো বা কেন আমরা সেগুলি ব্যবহার করি তা চিন্তা করতে থামি না। কল্পনা করুন, আপনি যদি তা করেন, তবে ইংরেজী ভাষাতে উপস্থিত 25,000+ আইডিয়ামগুলিকে নেভিগেট করতে ইংরেজী শেখার চেষ্টা করা তাদের পক্ষে কতটা কঠিন হতে হবে।\nএর মধ্যে অনেকগুলি বাক্যাংশের আক্ষরিক অনুবাদ মোটেই কোনও অর্থ দেয় না! ইংরেজি কীভাবে পাগল হতে পারে সে সম্পর্কে আপনি যদি আরও জানতে চান তবে এখানে একটি আকর্ষণীয় নিবন্ধ এতে হাস্যকর ইংরাজী শব্দের কয়েকটি উদাহরণ রয়েছে। তবুও, এই অভিব্যক্তিগুলি একটি নতুন সংস্কৃতি এবং রন্ধনপ্রণালী সম্পর্কে শিক্ষার্থীদের বোঝার উন্নত করার জন্য একটি দুর্দান্ত সুযোগ সরবরাহ করে।\nআইডিয়ামগুলিও ইংরেজি ভাষার জন্য সংরক্ষিত নয়। প্রতিদিনের কথোপকথনে অভিব্যক্তি প্রকাশের ফ্রিকোয়েন্সিটির কারণে ফরাসি, স্পেনীয় এবং চীনা ভাষা অনুবাদ করা সমানভাবে কঠিন বলে ডাব করা হয়েছে। এই নিবন্ধে, আমরা বিশ্বজুড়ে খাদ্য সম্পর্কিত কিছু মজাদার এবং তারা তাদের নিজ নিজ ভাষায় কী নিয়ে আসে তা দেখি।\nআপাতদৃষ্টিতে নির্দোষ বাক্যাংশগুলি যা তাৎপর্যপূর্ণ অপমানগুলিতে অনুবাদ করে\nসমস্ত ভাষায়, খাবারের বাক্যাংশগুলি উপযুক্ত অপমান হিসাবে পরিবেশন করতে পারে, অন্যদের চেয়ে কিছুটা গুরুতর। রন্ধনসম্পর্কিত-সংক্রান্ত অপমানগুলি খাদ্য লড়াইয়ের বর্ধিত সংস্করণ বলে মনে হয়, কেবল কম অগোছালো!\nআপনি যদি ফরাসী ভাষায় কাউকে ঝাঁকুনি বলতে চান, উদাহরণস্বরূপ, সেই অনুবাদে আপনাকে সাহায্য করার জন্য প্রচুর পরিমাণে খাদ্যসামগ্রী রয়েছে:\nআপনি অ্যান্ডিল! কাউকে সসেজের টুকরো বলা। সত্যিকারের স্কোয়াশ! এগুলি একটি সম্পূর্ণ স্কোয়াশ হিসাবে চিহ্নিত করে। আপনি যদি সত্যিই বিরক্ত বোধ করেন, আপনার ক্যামবার্ট বক্স বন্ধ করুন! প্রভাবশালী বলে মনে হচ্ছে। এটি আপনার ক্যামবার্ট মুখ বন্ধ করে অনুবাদ করে! এবং মস্তিষ্কের জায়গায় একটি মটর আছে! এর মানে হল যে আপনার মস্তিষ্কের পরিবর্তে একটি মটর রয়েছে (এটি কোনও অবমানের চেয়ে চিকিত্সা সম্পর্কিত সমস্যার মতো মনে হয়)।\nপোলিশ, পোরিজ মাথা , বা 'পোরিজে মাথা' আপনাকে মস্তিষ্কবিহীন বিভ্রান্ত ব্যক্তি হিসাবে লেবেল করে। এদিকে, কাউকে 'সসেজ অস্ত্র,' বা ডাকে সসেজ অস্ত্র , তারা দুর্বল তাদের বলতে হয়।\nজার্মানিতে, কারও কাছে যদি তার সমস্ত কফি কাপ মন্ত্রিসভায় না থাকে - আলমারিতে সব কাপ নেই তার এর অর্থ তারা খুব উজ্জ্বল নয়। এবং আপনি যদি কাউকে ইটের মতো মোটা বলতে চান তবে আপনি বলতেন শিমের খড় হিসাবে বোকা , যার আক্ষরিক অনুবাদ মানে তারা শিমের খড়ের মতো বোবা d\nচীনে, যদি আপনি 'একটি বড় মাথাওয়ালা চিংড়ি হন যা আপনার চালের বাটিটি কেবল ভেঙে ফেলেছে', তবে আপনাকে অযত্ন থাকার জন্য বরখাস্ত করা হয়েছে।ইংরাজীতে, আমাদের কাছে সমান সংখ্যক অবমাননাকর আইডিয়োম রয়েছে, যার মধ্যে কাউকে 'পচা আপেল' (খারাপ ব্যক্তি) বলা থেকে তারা 'আউট টু লাঞ্চ' (ম্লান-বুদ্ধিমান) বলা হয়।\nউচ্চ প্রশংসা খাদ্য অনুবাদ\nএখন যেহেতু আমরা খাবারের লড়াইয়ের পথটি শেষ করেছি, আমরা আরও ইতিবাচক কিছুতে যেতে পারি। ভাল লোকদের বর্ণনা করার জন্য প্রচুর খাবারের প্রতিমা রয়েছে, কোথা থেকে শুরু করা খুব কমই জানেন। দেখে মনে হয় যে ধার্মিকতা অনেক সংস্কৃতিতে মিষ্টির সমার্থক। অনুবাদ পরিষেবা খাতে কর্মরত পেশাদাররা এই জাতীয় জনপ্রিয় আইডিয়মগুলি বোঝার জন্য অতিরিক্ত সময় কাজ করে:\nইংরেজিতে পাই, মধু বা চিনি জাতীয় মিষ্টি হওয়া বলতে এমন কাউকে বোঝায় যে সত্যিকারের সুন্দর। ফ্রেঞ্চ ভাষায়, যদি আপনি থাকেন সেরা ('ক্রিমের ক্রিম') আপনি সবার মধ্যে সেরা এবং সেরা ব্যক্তি। জার্মান ভাষায়, যদি আপনি আপনার চকোলেট দিকটি দেখান - ভাল দিকটি দেখান - আপনি এমন কেউ যিনি কেবল জিনিসগুলিতে ভাল দেখেন।\nঅন্যান্য খাবারগুলি মানুষের মধ্যেও সদাচরণের বর্ণনা দিতে ব্যবহৃত হয়। ইতালিতে, আপনি রুটির মতোই ভাল হলে আপনি সোনার মতোই ভাল, এর অবশ্যই অর্থ আপনি খুব, খুব, ভাল। জাপানে, সানশো হা কোতসবু দে পিরিতো করই 'একটি জাপানি গোলমরিচ ছোট তবে যথেষ্ট গরম” ' এটি অনুবাদ করে 'কেউ ছোট হলেও; তারা এত প্রফুল্ল এবং মেধাবী তারা এড়ানো যায় না। ' তুলনা তুলনায় ইংরেজি অনুবাদ পরিষেবাগুলি একই প্রশংসাটিকে কিছুটা হ্রাস পেতে পারে। আমরা কেবল লোককে 'ভাল ডিম' বা 'স্মার্ট কুকিজ' হিসাবে উল্লেখ করি!\nবাটার - একটি স্মুথ ট্রান্সলেশন\nমাখন অনুবাদ সংস্থাগুলি প্রায়শই দেখতে পান এমন একটি শব্দ। এটি বেশ কয়েকটি ভাষায় অভিব্যক্তিপূর্ণ অভিব্যক্তিতে কিছুটা ব্যবহৃত হয়। বেশিরভাগ ক্ষেত্রে এটি অনুকূল পরিস্থিতি বা ফলাফলের সাথে সম্পর্কিত। আমরা কীভাবে ইংরেজী ভাষায় জিনিসগুলির তুলনা করতে মাখন ব্যবহার করি তা বিবেচনা করুন:\nতোমার রুটি এবং মাখন আপনার আয়ের প্রাথমিক উত্স\nমাখনের মতো মসৃণ ইঙ্গিত দেয় যে কিছু ভাল চলছে বা এটি সহজ\nকাউকে উপরে মাখন দেওয়া অনুগ্রহ অর্জন করার জন্য তাদের চাটুকার করা মানে\nআপনার রুটি মাখন একটি ভাল জীবন নিরাপদ মানে\nযদি আপনার রুটি উভয় পক্ষের মাখন হয় , আপনি ধনী আশপাশে বাস\nযদি আপনি জানেন যে আপনার রুটিটি কী দিকে অগ্রাহ্য হয় তাহলে আপনি জানেন যে আপনার পক্ষে কী ভাল\nমাখনের সসে বাতা হিসাবে খুশি এর অর্থ আপনি আনন্দিত এবং সন্তুষ্ট\nহিসাবে কাউকে উল্লেখ মাখন তারা ভাল, বা খুব ভাল\nএকটি ধন্যবাদ নোট কখনও কখনও বলা হয় রুটি এবং মাখনের চিঠি\nপোলিশ, খুবই সহজ , বা 'এটি মাখনের রোল,' ইঙ্গিত দেয় যে কোনও কিছু সহজ।\nফরাসি ভাষায়, আপনি 'পালং শাকের উপর মাখন লাগান' বা পালং শাকের উপর কিছুটা মাখন লাগান জিনিস আরও ভাল করা।\nআপনি যদি রাশিয়ায় থাকেন তবে, 'একটি ছোট মাখন আপনার পোরিঞ্জটি ক্ষতিগ্রস্থ করবে না' () আপনি মাখন দিয়ে দই লুণ্ঠন করতে পারবেন না ) এর অর্থ কখনই খুব বেশি ভাল জিনিস হতে পারে না।\nমানি ট্রান্সলেটস সর্বজনীনভাবে\nখাদ্য এবং অর্থ সম্পর্কিত জিনিস বা আপেক্ষিক ব্যয় সম্পর্কিত প্রচুর আইডিয়াম রয়েছে। ইংরাজীতে, আমরা বলি যে এটি 'সস্তা হিসাবে চিপস' এটি ব্যয়বহুল।\nলিথুয়ানিয়ান ভাষায়, একই অনুভূতি হিসাবে প্রকাশিত হয় সস্তার মাশরুম বা 'মাশরুমের চেয়ে সস্তা'।\nএকমুঠ রুটি এর অর্থ “ফরাসি ভাষায় একগাদা রুটি” - অর্থাত্ খুব সস্তা কিছু something\nডাচ, একটি আপেল এবং একটি ডিমের জন্য কিছু কিনুন 'একটি আপেল এবং একটি ডিমের জন্য কিছু কেনা' এর অর্থ আপনি এটিকে সস্তাভাবে কিনেছেন\nপর্তুগিজ ভাষায়, এই প্রতিবাদটি ফলের সাথেও সম্পর্কিত: 'একটি প্রিয়াও দে কলা' অর্থ 'কলা হিসাবে সস্তা cheap'\n10 বছরের কাজের বার্ষিকী উপহার আইডিয়া\nক্রোয়েশিয়ান, বাক্যাংশএটি তাঁর পছন্দ সন্তানের পিটার কায়গান পছন্দ করেবর্ণালীটির বিপরীত প্রান্তে এবং এর অর্থ কিছু ব্যয়বহুল। আক্ষরিক অনুবাদটি হ'ল: 'সেন্ট পিটার তার স্ক্র্যাম্বলড ডিমের জন্য যতটা মূল্য দিয়েছিলেন তা খরচ হয়েছিল।'\nএই বাক্যাংশগুলির অনেকগুলিই স্বভাবগতভাবে হাস্যকর, যার প্রতিটি নিজস্ব সমৃদ্ধ ইতিহাস। আপনি এটি পরীক্ষা করে দেখতে পারেন ইতিহাস নেটওয়ার্কের নিবন্ধ আপনি যদি নির্দিষ্ট ইংরেজি বাক্যাংশগুলির historicalতিহাসিক উত্স সম্পর্কে আরও জানতে চান। এরপরে আপনি এই বিষয়টি সম্পর্কে আরও পরিষ্কার ধারণা পেতে পারেন যে সমস্ত ভাষায় সর্বাধিক হাস্যকর এবং অযৌক্তিক বাক্যাংশ কেবল কোথাও থেকে আসে নি।\nঅনুবাদ শিল্পের মধ্যে বিশেষজ্ঞদের বিশেষজ্ঞদের সর্বোত্তম অনুবাদ প্রদানের জন্য এই বাক্যাংশগুলির প্রতিটিকে সাজানোর জন্য কঠোর পরিশ্রম করতে হবে। ভাষা সত্যই একটি আশ্চর্যজনক গবেষণা।\nএমনকি ইংরেজিতেও আমরা যে আইডিয়াগুলি ব্যবহার করি তা ব্যাখ্যা করা কঠিন। এগুলিকে অন্য ভাষায় অনুবাদ করা - বা তদ্বিপরীত - কীভাবে খুব জটিল হয়ে উঠতে পারে তা দেখতে সহজ। কখনও কখনও, মূর্খ প্রকাশগুলি একটি সংস্কৃতিতে এতটাই আবদ্ধ হয় যে তাদের পিছনে অনুবাদ দীর্ঘ হারিয়ে যায় long\nতবুও অনুবাদক এবং পেশাদার স্থানীয়করণ বিশেষজ্ঞরা তাদের অনুবাদ এবং স্থানীয়করণের আগে তাদের অর্থ খুঁজে বের করতে হবে। তদুপরি, যা একটি ভাষায় গ্রহণযোগ্য হতে পারে তা অপমানজনক এবং সংস্কৃতিগতভাবে অন্যরকমভাবে অনুপযুক্ত হতে পারে, যার অর্থ অন্যান্য ভাষায় খাদ্য সম্পর্কিত অভিব্যক্তি সরবরাহ করার সময় যত্ন নেওয়া উচিত।


এক ঘন্টায় লন্ডন উড়িয়ে দিতে পারবেন পুতিন! এক ঘন্টায় লন্ডন উড়িয়ে দিতে পারবেন পুতিন!\nএক ঘন্টায় লন্ডন উড়িয়ে দিতে পারবেন পুতিন!\nইউক্রেন-রাশিয়া উত্তেজনার মধ্যেই ঘুম নেই ইউরোপের জোটগুলোর। রাশিয়ার বিপক্ষে কথা বলছে যুক্তরাষ্ট্র, যুক্তরাজ্য থেকে শুরু করে ইউরোপের বড় বড় দেশ। এমতাবস্থায় পারমাণবিক অস্ত্র বিশেষ সতর্ক অবস্থায় রাখার জন্য নির্দেশ দিয়েছেন রাশিয়ার প্রেসিডেন্ট ভ্লাদিমির পুতিন। ভারতীয় সংবাদমাধ্যম জিনিউজের প্রতিবেদনে বলা হয়, রুশ প্রেসিডেন্টের এই সতর্কতা অমূলক নয় বলেই মনে করছেন বিশেষজ্ঞরা। যুক্তরাজ্যের লিসেস্টার বিশ্ববিদ্যালয়ের পারমাণবিক অস্ত্র বিশেষজ্ঞ অধ্যাপক অ্যান্ড্রু ফুটার আশঙ্কা প্রকাশ করে বলেন, ‘আদতে আমরা কেউ নিরাপদ নই। এক ঘণ্টারও কম সময়ে পারমাণবিক অস্ত্র প্রয়োগ করে গোটা লন্ডনকে ধ্বংস করে দিতে পারেন ভ্লাদিমির পুতিন’।\nঅধ্যাপক অ্যান্ড্রু ফুটার বলেন, ‘রুশ পারমাণবিক ক্ষেপণাস্ত্র চিহ্নিত করার মতো ক্ষমতা ব্রিটেনের নেই। আমরা এয়ারক্রাফ্ট বম্বারকে প্রতিহত করতে পারি। কিন্তু রাশিয়ার বেশিরভাগ পারমাণবিক অস্ত্রই ক্ষেপণাস্ত্র। খুব বেশি ক্ষেপণাস্ত্র ধেয়ে আসছে এটা আমরা দেখতে পারব। কারণ উত্তর ইয়র্কশায়ারের ওপর আমাদের স্যাটেলাইট রয়েছে’।\nএই বিশেষজ্ঞ সতর্ক করে বলেন, রুশ পারমাণবিক অস্ত্রে ধ্বংস হতে পারে লন্ডনের একটা বড় অংশ। মৃত্যু হতে পারে হাজার হাজার মানুষের। তিনি বলেন, রাশিয়া থেকে পারমাণবিক অস্ত্র লন্ডনে এসে পৌঁছাতে মাত্র ১৫ মিনিট সময় লাগবে। এই সময়ের মধ্যে গোটা শহর খালি করা কার্যত অসম্ভব। পারমাণবিক অস্ত্র বিশেষজ্ঞ বলেন, তেমন কিছু ঘটলে সরকারি কর্মকর্তাদের জন্য বাঙ্কার রয়েছে। তারা সেখানে আত্মগোপন করে প্রাণরক্ষা করতে পারবেন। কিন্তু অকালে মৃত্যু হবে সাধারণ মানুষের।\nতবে পারমাণবিক হামলা নিয়ে রুশ প্রেসিডেন্টের হুমকির বিষয়ে যুক্তরাজ্যের প্রতিরক্ষামন্ত্রী বেন ওয়ালেস বলেছেন, রুশ প্রেসিডেন্ট ভ্লাদিমির পুতিন ঘোষণা করেছেন, তার পারমাণবিক বাহিনী উচ্চ সতর্কতার মধ্যে রয়েছে। এর মাধ্যমে তিনি বিশ্বকে স্মরণ করিয়ে দিচ্ছেন যে, তার একটি প্রতিরোধ ব্যবস্থা রয়েছে এবং একইসঙ্গে এটি ইউক্রেনে সংগঠিত বাজে পরিস্থিত থেকে বিভ্রান্ত করার চেষ্টাও বটে। যুক্তরাজ্যের প্রতিরক্ষামন্ত্রী বলেন, ব্রিটেনও একটি পারমাণবিক শক্তিধর দেশ এবং পুতিন জেনে রাখবেন যে, পারমানবিক অস্ত্র সম্পর্কিত কিছু ঘটলে পশ্চিমাদের দিক থেকেও সমপরিমাণ কিংবা কঠোর জবাব মিলবে।\nতৃতীয় বিশ্বযুদ্ধ বাঁধলে এতে পারমাণবিক অস্ত্রের ব্যবহার হবে এবং ব্যাপক ধ্বংসযজ্ঞ হবে বলে জানিয়েছেন রাশিয়ার পররাষ্ট্রমন্ত্রী সের্গেই লাভরভ। রাশিয়ার বার্তা সংস্থা আরআইএ লাভরভের বরাত দিয়ে বলেছে, ইউক্রেনের হাতে যদি পারমাণবিক অস্ত্র আসে তাহলে তা রাশিয়ার জন্য সত্যিকারের হুমকি তৈরি করবে। গত ২৪ ফেব্রুয়ারি ইউক্রেনে সামরিক অভিযান শুরুর ঘোষণা দেন ভ্লাদিমির পুতিন। এরপর থেকে রুশ বাহিনী দেশটির একের পর এক শহরে হামলা চালিয়ে যাচ্ছে। বুধবার সপ্তম দিনের মতো যুদ্ধ চলছে। যুদ্ধে ইউক্রেনে এখন পর্যন্ত ১৩৬ জন নিহত হয়েছে বলে তথ্য দিয়েছে জাতিসংঘ। যুদ্ধের ষষ্ঠ দিনে ইউক্রেন থেকে অন্তত ৬ লাখ ৬০ হাজার মানুষ পাশের দেশগুলোতে পালিয়েছে বলে জানিয়েছে জাতিসংঘের শরণার্থীবিষয়ক সংস্থা।\nবাপ্পি লাহিড়ি সঙ্গে নিজের তুলনা, ক্ষোভের মুখে বলি-অভিনেত্রী\nপারমাণবিক অস্ত্রের দায়িত্বে থাকা বাহিনীকে প্রস্তুত রাখার নির্দেশ দিয়েছেন পুতিন


মতাদর্শের খোঁজে ভগৎ সিং: মাঝের আরও কিছু কথা – ৪ নম্বর প্ল্যাটফর্ম\nApril 5, 2021 চার নম্বর প্ল্যাটফর্ম বিশেষ নিবন্ধ ও সাক্ষাৎকার 0\nপূর্ব প্রসঙ্গ: মতাদর্শের খোঁজে ভগৎ সিং: মাঝের কথা\n১৯২০-র দশকে উত্তর ভারতের সশস্ত্র বিপ্লবী আন্দোলনে বেশ বড় ধরনের পরিবর্তন ঘটে। এর মধ্যে বেশ কয়েকটি কারণ উল্লেখযোগ্য। প্রথমত, জালিয়ানওয়ালাবাগের গণহত্যা (১৯১৯) সহ ব্রিটিশ সরকারের বর্বর দমন-পীড়ন। দ্বিতীয়ত, অসহযোগ আন্দোলনের ব্যর্থতা ও গান্ধির ব্রিটিশ-তোষণ নীতি। তৃতীয়ত রুশ বিপ্লব ও মার্কসবাদী ধ্যান-ধারণার প্রসার। চতুর্থত, বিপানচন্দ্র মতে “সোভিয়েত প্রভাবের একটা গুরুত্বপূর্ণ দিক হল সোভিয়েত ইউনিয়নের কাছ থেকে আর্থিক ও অন্যান্য সাহায্য নেওয়া এবং বৈপ্লবিক প্রক্রিয়ার কৌশল, পদ্ধতি ও সংগঠন সম্পর্কে প্রশিক্ষণ নেওয়ার জন্য ভারতীয়দের সেখানে পাঠানোর ব্যাপারে সন্ত্রাসবাদী বিপ্লবীদের আগ্রহ। ১৯২৬ সালে হিন্দুস্থান রিপাবলিকান অ্যাসোসিয়েশন (এইচআরএ)-এর আশফাকউল্লাহ রাশিয়া যাওয়ার পরিকল্পনা করার সময় কাকোরি ষড়যন্ত্র মামলায় গ্রেপ্তার হন। ১৯২৮ সালে সদ্য প্রতিষ্ঠিত হিন্দুস্থান সোশালিস্ট রিপাবলিকান (আর্মি) অ্যাসোসিয়েশন (এইচএসআরএ) বিজয় কুমার সিংহকে সোভিয়েত ইউনিয়নে যাওয়ার জন্য প্রতিনিধি নিযুক্ত করে। পরবর্তী সময়ে চন্দ্রশেখর আজাদ ব্যর্থ চেষ্টা করেন যশপাল ও সুরেন্দ্র পান্ডেকে সোভিয়েত ইউনিয়নে পাঠানোর।” (চন্দ্র, বিপান। ২০০০ : ১৯৪)। পঞ্চমত, প্রথম বিশ্বযুদ্ধের পর শ্রমিকশ্রেণির জাগরণ। সশস্ত্র বিপ্লবীদের উদীয়মান নেতা ছাড়াও প্রবীণ নেতাদের অনেকেই এই নতুন সামাজিক শক্তির মধ্যে নতুন বৈপ্লবিক সম্ভাবনা উপলব্ধি করতে পেরেছিলেন এবং তাকে জাতীয়তাবাদী সংগ্রামের সঙ্গে যুক্ত করতে চেয়েছিলেন। (পূর্বোক্ত: ১৯৩)\nএইসব কারণেই শচীন্দ্রনাথ সান্যাল ও তাঁর বিপ্লবী বন্ধুরা কিছুটা পরিমাণে হলেও মধ্যবিত্ত বৃত্তের বাইরে এসে উপনিবেশবাদবিরোধী সংগ্রামকে একটি বৃহত্তর প্রেক্ষাপটে দেখতে পেরেছিলেন। যদিও এটা ছিল মধ্যবিত্ত রোমান্টিকতা থেকে আংশিক মুক্তি, পুরোপুরি নয়। তাঁরা একদিকে যেমন সমাজতন্ত্র ও শ্রমিক-কৃষকের সামাজিক গুরুত্ব অনুধাবন করতে পারলেন, তেমনি অন্যদিকে দেশব্যাপী বিপ্লবী সংগঠন গড়ে তোলার ওপর গুরুত্ব আরোপ করলেন। বিপান চন্দ্রের ভাষায়:\nএক সর্বজনীন সংগঠন সৃষ্টির প্রয়াসে তাঁরা [বিপ্লবীরা] ১৯২৪ সালে “প্রবীণদের” অর্থাৎ শচীন্দ্রনাথ সান্যাল, যোগেশচন্দ্র চ্যাটার্জী ও রামপ্রসাদ বিসমিল-এর মত পুরনো বিপ্লবীদের নিয়ে হিন্দুস্থান রিপাবলিকান আর্মি গঠন করলেন। ভগৎ সিং, শিব ভার্মা, সুখদেব ও আজাদ-এর মত তরুণরা ছিলেন এইচআরএ-র সদস্য এবং এর কার্যক্রম ও চিন্তাধারা ছিল পুরনো ও নূতনের এক মিশ্রণ। এইচআরএ নবীন বিপ্লবীদের এক প্রাগ্রসর কর্মসূচি রচনায় সাহায্য করেছিল এবং পুরনো ঐতিহ্যের সঙ্গে নবীনদের ধারাবাহিকতা রক্ষা করতেও তাঁদের সাহায্য করেছিল।\n(চন্দ্র, বিপান। ২০০০ : ১৯৫)\n১ জানুয়ারি ১৯২৫-এ শচীন্দ্রনাথ সান্যাল রেভলিউশনারি পার্টি অফ ইন্ডিয়ার নামে একটি ইশতেহার প্রকাশ করেন। এই ইশতেহারের মধ্যে বিপ্লবী সংগ্রামের পরিবর্তিত ভাবধারার ইঙ্গিত মেলে। এখানে পাওয়া যাবে একই সঙ্গে অতীতের পিছুটান ও অগ্রসর ভাবনার সাক্ষ্য। তাঁর লেখায় বিপ্লবী আবেগ ঝরে পড়েছে ছত্রে ছত্রে:\nএই বিপ্লবী আন্দোলনের জোয়ার দুর্বলের ভীতির উদ্রেক করে, সাহসী ও পরাক্রমীকে উজ্জীবিত করে, আর প্রাজ্ঞ ও বিচক্ষণ ব্যক্তিদের করে তোলে কিংকর্তব্যবিমূঢ়। প্রকৃতিতে বসন্তের আগমন যেমন রোধ করা যায় না, তেমনি এই বিপ্লবের গতিও অপ্রতিরোধ্য। যে নয়া আন্দোলন আজ ভারতভূমিতে জন্ম নিয়েছে, অভীষ্ট লক্ষ্যে না পৌঁছানো পর্যন্ত তা কখনওই নিঃশেষিত হবে না। স্বৈরাচারীর নিষ্ঠুর পীড়ন বর্ষিত হবে এর ওপর, সন্দিহান ব্যক্তিরা ছুড়ে দেবে তীক্ষ্ণ বিদ্রূপ, আর যারা বিস্ময়ে বিমূঢ় হয়ে পড়েছে তারা করবে কঠোর সমালোচনা। কিন্তু তরবারির আঘাতে চিন্তা ও আদর্শের মৃত্যু ঘটানো যায় না। আমাদের চেতনার গভীরে যে মহান ভাবনার উদ্ভাস ঘটেছে, তাকে উপেক্ষা করা যাবে না। বিদ্রূপবাণে বিদ্ধও করা যাবে না।\n(সিং, ভগৎ। ২০১২ : ১০০)\nপূর্ববর্তী বিপ্লবীদের আবেগদীপ্ত মেজাজটি এখানে স্পষ্ট। এদিক থেকে দেখলে সাবেকি মেজাজের ধারাবাহিকতাটি বেশ ভালোভাবেই লক্ষ করা যাবে। প্রসঙ্গত বলা ভালো, বিপ্লবী রাজনীতির মধ্যে প্রথম দুই দশকে গীতার ‘নিষ্কাম ধর্মে’র বেশ ভালো রকমের প্রভাবই ছিল। একটি আধ্যাত্মিক উদ্দীপনা শক্তিশালী হয়ে উঠেছিল জাতীয়তাবাদের আঙিনায়। ফলে আবেগই হয়ে উঠেছিল তাদের প্রধান হাতিয়ার। শচীন্দ্রনাথের বিপ্লবী ইশতেহার ও সংগঠন এই আবেগ ও আধ্যাত্মিকতাকে বিপ্লবী আন্দোলনের কেন্দ্রে স্থান দিয়েছিল। কিন্তু বিবেক, যুক্তিবাদ ও বাস্তবতাকে তিনি কখনওই অস্বীকার করেননি। তিনি ধর্মকে সমর্থন করলেও, বর্ণ-জাতগত বৈষম্য সম্পর্কে নীরব থাকলেও, মায়াবাদকে সমর্থন করেননি। কারণ তাঁর কাছে জীবন ও স্বাধীনতা অলীক কিছু নয়, ভ্রান্ত/মিথ্যা জ্ঞান বা মায়া নয়, বরং ভীষণ রকমের বাস্তব। বেদান্ত দর্শনের প্রতি তাঁর যথেষ্ট সমীহ ও অনুরাগ থাকলেও অদ্বৈত মতবাদকে খুব একটা গ্রাহ্য করেননি। অদ্বৈত বেদান্ত মতের বিপরীতে গিয়ে ইহজাগতিক সুখ-দুঃখকেই গুরুত্ব দিয়েছেন। ব্রিটিশ শাসন-শোষণকে মায়া বলে উড়িয়ে দেননি। আর স্বপ্ন দেখেছেন ব্রিটিশমুক্ত ভারতবর্ষের। ইশতেহারের (আশু) ঘোষিত লক্ষ্য ছিল: সংঘবদ্ধ ও সশস্ত্র বিপ্লবের মধ্য দিয়ে ভারতবর্ষকে একটি যুক্তরাষ্ট্রীয় প্রজাতন্ত্রে পরিণত করা। (পূর্বোক্ত: ১০০-১০১) সর্বজনীন ভোটাধিকার ভিত্তিতে গঠিত হবে এই প্রজাতন্ত্র আর সমস্ত ধরনের শোষণের অবসান ঘটানোই হবে এর আদর্শ।\n…সেই উদ্দেশ্যেই এই প্রজাতন্ত্রে রেলওয়ে ও অন্যান্য যোগাযোগ ও পরিবহন মাধ্যম, ইস্পাত উৎপাদন, খনি ও জাহাজ নির্মাণের মত বৃহৎ শিল্পগুলির জাতীয়করণ ঘটানো হবে। এই রাষ্ট্রব্যবস্থায় ভোটদাতাদের সুযোগ থাকবে তাদের প্রতিনিধিদের প্রত্যাহার করে নেওয়ার। বস্তুত এ অধিকার না থাকলে গণতন্ত্র প্রহসনে পরিণত হয়। তাছাড়া আইনসভার পূর্ণ কর্তৃত্ব থাকবে শাসন বিভাগের ওপর, এমনকি প্রয়োজনে আইনসভা শাসন বিভাগীয় প্রতিনিধিদের ক্ষমতাচ্যুতও করতে পারবে।\nসেই সময়ের নিরিখে এই ঘোষিত লক্ষ্যটি নিঃসন্দেহে অনেকটাই এগিয়ে থাকা কর্মসূচি। দুটি দিক থেকে এটি তাৎপর্যপূর্ণ। প্রথমত পূর্ববর্তী কোনও বিপ্লবী সংগঠনই এইরকম সুস্পষ্ট ও সুনির্দিষ্টভাবে নিজেদের লক্ষ্য ও উদ্দেশ্য সম্পর্কে কোনও লিখিত ঘোষণাপত্র রচনা করেনি। তাদের কারও কারও লিখিত ঘোষণাপত্র থাকলেও উত্তর স্বাধীনতা পর্বে তারা কেমন ধরনের রাষ্ট্র-সরকার-অর্থনৈতিক ব্যবস্থা প্রতিষ্ঠা করতে চায়, তা নিয়ে তাদের হয়তো কোনও সুস্পষ্ট ধারণা ছিল না। কোনও কোনও বিপ্লবী তো রাজতান্ত্রিক ভাবনাকে পর্যন্ত অতিক্রম করতে পারেননি। শচীন্দ্রনাথ কিন্তু রাজতন্ত্র সম্পর্কে একেবারেই মোহহীন ছিলেন। তাই এই ইশতেহারে সরাসরি প্রজাতন্ত্রের কথা ঘোষণা করা হয়েছে। এই প্রজাতন্ত্রটি অবশ্যই উদারনৈতিক প্রজাতন্ত্র এবং ব্রিটিশ সংসদীয় মডেল দ্বারা প্রভাবিত। কারণ এখানে ‘আইনসভার পূর্ণ কর্তৃত্ব’ বলতে সংসদের সার্বভৌমত্বের কথা বলা হয়েছে। এই সংসদ তাই শাসন বিভাগ বা সরকারকে ক্ষমতাচ্যুত করতেও সক্ষম। দ্বিতীয়ত, লক্ষ্যটি মূলগতভাবে বুর্জোয়া উদারনৈতিকতা দ্বারা প্রভাবিত হলেও, অর্থনৈতিক প্রশ্নে সমাজতন্ত্রের নীতিগুলিকে অগ্রাহ্য করতে পারেনি। তাই ইশতেহারে বৃহৎ শিল্প ও পরিবহনের ওপর রাষ্ট্রীয় কর্তৃত্ব স্থাপনের কথা বলা হয়েছে।\nশচীন্দ্রনাথ একজন ধর্মবিশ্বাসী ও অধ্যাত্মবাদী। এবং একইসঙ্গে বাস্তববাদী। তাই তিনি ইশতেহারে লেখেন:\nধর্ম ও আধ্যাত্মিকতার ক্ষেত্রে আমরা তুলে ধরতে চাই সেই মহান সত্যকে যে, জগত মায়ামাত্র নয়, উপেক্ষা করার জিনিস নয়, ঘৃণারও বস্তু নয়, বরং এই জাগতিক জীবন সেই মহাআত্মার প্রকাশ যা সব শক্তি, জ্ঞান আর সৌন্দর্যের আধার।\nএইভাবে তিনি চমৎকারভাবে একটি সামঞ্জস্য সাধনের সূত্রের সন্ধান করেছেন, যা প্রকাশ পেয়েছে জাতীয় মুক্তি ও আন্তর্জাতিক ভাবনার মধ্যে সমন্বয়ের সূত্রে। “পারস্পরিক প্রতিদ্বন্দ্বিতা নয়, বরং নানা জাতি ও রাষ্ট্রকে নিয়ে এক সহযোগী বিশ্ব গঠনের স্বপ্ন দেখে এই বিপ্লবী দল। তাই প্রাচীন ভারতের ঋষিগণের আদর্শ এবং আধুনিক বলশেভিক রাশিয়ার দৃষ্টান্ত এর প্রেরণা। (পূর্বোক্ত)।\nসন্ত্রাসবাদের পথ যে সঠিক নয়, ভারতীয় বিপ্লবীরা তা বেশ ভালোভাবেই বুঝেছিলেন। তাই তাঁরা সন্ত্রাসবাদ ও নৈরাজ্যবাদী পথকে পরিত্যাগ করেছিলেন। শচীন্দ্রনাথের মতে বিপ্লবীরা সন্ত্রাসবাদী নন, আবার নৈরাজ্যবাদীও নন। তিনি সন্ত্রাসমূলক কাজকে একটি কৌশল হিসেবে নিতে চেয়েছেন, কোনও আদর্শ বা নীতি হিসেবে নয়। তিনি এই ইশতেহারে লিখেছেন:\nসাম্প্রতিক ভারতবর্ষে এই দুটি শব্দই [সন্ত্রাসবাদ ও নৈরাজ্যবাদ] রীতিমতো যন্ত্রণাদায়ক হয়ে উঠেছে। বিপ্লব সম্পর্কে কোনও প্রশ্ন উঠলেই অবধারিতভাবে এই শব্দ দুটি ব্যবহার করা হচ্ছে, তা সে এদের যতই অপপ্রয়োগ ঘটুক না কেন। আসলে বিপ্লবীদের গায়ে এই তকমাগুলি এঁটে দিয়ে তাদের হেয় করা অতি সহজ। কিন্তু ভারতবর্ষের বিপ্লবীরা সন্ত্রাসবাদীও নয়, নৈরাজ্যবাদীও নয়। তারা কখনওই দেশে বিদ্রোহ বা বিশৃঙ্খলা সৃষ্টির চেষ্টা করেনি। সুতরাং নৈরাজ্যবাদী তাদের বলা যায় না। তেমনি সন্ত্রাস সৃষ্টিও তাদের লক্ষ্য নয়। তাই সন্ত্রাসবাদী আখ্যাও তাদের পক্ষে সঠিক নয়। শুধু সন্ত্রাসের মধ্য দিয়ে ভারতের স্বাধীনতা আসবে, এটা তারা মনে করে না। সন্ত্রাসের জন্যই সন্ত্রাস— এ তত্ত্বেও তারা বিশ্বাস করে না। তবে হ্যাঁ, অনেক সময় প্রতিশোধ নেওয়ার উপযুক্ত পন্থা হিসেবে তারা সন্ত্রাসকে বেছে নেয়।\nশচীন্দ্রনাথের মতে, ব্রিটিশ রাষ্ট্রই সন্ত্রাসের মধ্যে দিয়ে ভারতবাসীকে নিয়ন্ত্রণ করছে। তাই “এই রাষ্ট্রীয় সন্ত্রাসের মোকাবিলা করতে হবে পাল্টা সন্ত্রাস দিয়ে।” (পূর্বোক্ত: ১০৪)। ইশতেহারের এই ঘোষণারই প্রতিফলন দেখা যাবে এইচআরএ-র গঠন ও কর্মসূচিতে (১৯২৪-২৫)। এখানে অন্যতম কর্মপন্থা হিসেবে বলা হয়েছে: “মাঝে মাঝে প্রতিশোধমূলক ক্রিয়া-কলাপ ও প্রচারের মাধ্যমে জনমনে আমাদের সম্পর্কে সহানুভূতি জাগিয়ে তোলা এবং এইভাবে একদল দরদী সমর্থক তৈরি করা।” (পূর্বোক্ত: ১০৯)।\nএইচআরএ নিঃসন্দেহে একটি উন্নততর কাঠামোর কথা ভেবেছিল। এর গঠন সম্পর্কিত ধারণায় প্রকাশ্য ও গোপন কাজের সমন্বয় সাধনের প্রচেষ্টা দেখা যায়। এখানে একদিকে জনসংযোগমূলক কাজ গড়ে তোলার কথা রয়েছে, তেমনি সম্ভাব্য সমস্ত উপায়ে টাকা-পয়সা সংগ্রহ করার কথাও রয়েছে। অর্থাৎ ডাকাতির মধ্য দিয়ে অর্থ সংগ্রহের পথটিকে এখানে খোলা রাখা হল। এর পরিণতি যে মোটেই ভালো হল না, কাকোরি ষড়যন্ত্র মামলাই তার বড় প্রমাণ।\nএইচআরএ প্রতিষ্ঠিত হওয়ায় বিপ্লবীদের মধ্যে বিপুল উদ্দীপনার সৃষ্টি হল। সশস্ত্র বিপ্লবের লক্ষ্যে তাঁরা যে প্রকাশ্য ও গোপন কাজ গড়ে তুলেছিলেন, সেখানে একটি বড় সমস্যা ছিল অর্থের অভাব। প্রকাশ্য গণ কাজ যেহেতু তাঁরা যথেষ্ট পরিমাণে গড়ে তুলতে পারেননি, তাই তাঁদের অর্থ সঙ্কটের মুখে পড়তে হয়। পরিণতিতে তাঁরা নানা পথের কথা ভাবতে থাকেন। একটা পর্বে তাঁরা সরকারি অর্থ লুঠ করার সিদ্ধান্ত নেন। যখন এইসব পরিকল্পনা নিয়ে আলাপ-আলোচনা চলছে, তখনই খবর এল শচীন্দ্রনাথ সান্যালের গ্রেপ্তারের। ২৫ ফেব্রুয়ারি ১৯২৫ কলকাতায় শচীন্দ্রনাথ সহ আরও বেশ কয়েকজন পুলিশের হাতে বন্দি হন। এটা বিপ্লবীদের কাছে একটা বেশ বড় ধরনের আঘাত তাতে সন্দেহ নেই। কিন্তু তাই বলে বিপ্লবীরা ভেঙে পড়লেন না। তাঁরা নতুন উদ্যমে বিপ্লবের কাজকে কীভাবে এগিয়ে নিয়ে যাওয়া যায় তা নিয়ে পরিকল্পনায় মগ্ন হলেন।\nএইচআরএ-র বিপ্লবীরা রেলের অর্থ লুঠ করার পরিকল্পনা করেন। ট্রেন ডাকাতির প্রস্তাবটি করেন রামপ্রসাদ বিসমিল। শচীন বক্সী, রাজেন লাহিড়ী, মন্মথ গুপ্ত, চন্দ্রশেখর আজাদ সহ আরও অনেকেই এই প্রস্তাবকে সমর্থন করেন। বিপ্লবী আশফাকউল্লাহ কিন্তু এই প্রস্তাবে অসম্মত হন। তিনি বিপ্লবী সাথীদের বলেন:\n…টাকার প্রয়োজন অস্বীকার করা যায় না। টাকার অভাবে কাজ ব্যাহত হচ্ছে— এও দেখছি সবাই। কিন্তু এই অভাব পূরণের পদ্ধতিটাও ভেবেচিন্তে গ্রহণ করা দরকার। … অর্থসংগ্রহের যে উপায়ের কথা ভাবছি আমরা তা ভয়ঙ্কর, এতে সংগঠন বিপন্ন হবে। সবে আমরা কাজ শুরু করেছি। আমাদের আদর্শ প্রচার সাড়াও পাওয়া যাচ্ছে। সংগঠনও বাড়ছে একটু একটু করে। এই সময়ে সরকারি অর্থ লুঠ মানে সরকারের বিরুদ্ধে যুদ্ধ ঘোষণা। সে ক্ষেত্রে সরকারের পাল্টা আক্রমণ সহ্য করার শক্তি কি আমাদের আছে? … সন্দেহ নেই সেই শক্তি আমরা এখনও সংগ্রহ করতে পারিনি। তাই সংযত হয়ে, অসীম কষ্ট স্বীকার করে সেই শক্তি গড়ে তুলতে হবে। অপেক্ষা করতে হবে সেই পর্যন্ত। তার আগে সরকারি অর্থ লুঠের কাজ হবে আত্মহত্যার সামিল। তাই ঐ পথ গ্রহণ করতে পারি না আমরা।\n(ঘোষ, শংকর। ২০১৩ : ৫৩-৫৪)\nআশফাকউল্লাহর বক্তব্য যথেষ্ট যৌক্তিক হওয়া সত্ত্বেও ট্রেন ডাকাতির প্রস্তাবটিই গৃহীত হয়। সেই মতো পরিকল্পনাও গ্রহণ করা হয়। ৯ আগস্ট ১৯২৫ খ্রিস্টাব্দ। লক্ষ্ণৌ জংশন থেকে ১৪ মাইল দূরে, রাত্রি সাড়ে আটটায় কাকোরি থেকে ট্রেন ছাড়ার সময় চারজন লোক গার্ডের গাড়িতে উঠে পড়েন এবং বলেন যে, কাকোরিতে তাদের মালপত্র পড়ে আছে, তারা আনতে যাবে, সেই জন্য গাড়ি ওখানেই থামাতে হবে। গার্ড অসম্মত হয়ে ট্রেন চালিয়ে যান। কাকোরি আর আলমনগরের মাঝামাঝি দুজন বিপ্লবী গার্ডকে রিভলভার দেখিয়ে ভয় দেখান এবং শিকল টেনে ট্রেন থামিয়ে ফেলেন। তখন অন্যান্য বিপ্লবীরা গাড়িতে উঠে আসেন এবং টাকাভর্তি লোহার সিন্দুকটি নামিয়ে নিয়ে যান। মসৃণভাবে গোটা কাজটি হলেও একজন গোর্খা সেপাই বিপ্লবীদের গুলিতে মারা যায়। (ঘোষ, কালীচরণ। ২০১৭ : ২ : ১৯২)। সিন্দুক ভেঙে সংগৃহীত অর্থের পরিমাণ ছিল ৪৬৭৯ টাকা ১ আনা ৬ পাই। সেই অর্থ নিয়ে বিপ্লবীরা রাতের অন্ধকারে নিজ নিজ জায়গায় ফিরে যান।\nএরপরই শুরু হয়ে যায় ব্যাপক পুলিশি ধরপাকড় ও অত্যাচার। গ্রেফতার করা হয় প্রায় ২৫ জনকে। শুরু হয় কাকোরি ষড়যন্ত্র মামলা। এইচআরএ-র প্রায় প্রত্যেক নেতাই ধরা পড়ে যান। বিচারে ফাঁসির আদেশ হয় চারজনের— রামপ্রসাদ বিসমিল, রৌশন সিং, রাজেন্দ্রনাথ লাহিড়ী ও আশফাকউল্লাহ খান। ১৬ জন বিপ্লবীকে পাঁচ/দশ বছর বা যাবজ্জীবন কারাবাসের দণ্ড দেওয়া হয়। প্রায় নিশ্চিহ্ন করে দেওয়া হয় এইচআরএ-র প্রথম সারির নেতাদের। এই নেতৃত্বের শূন্যতা পূরণ করতে এগিয়ে আসতে হয় নবীন প্রজন্মকে। ভগৎ সিং, ভগবতীচরণ বোহরা প্রমুখ এই দায়িত্ব তুলে নেন নিজেদের কাঁধে।\nকাকোরি মামলায় বন্দি কমরেডদের মুক্ত করার জন্য বিপ্লবীরা পরিকল্পনা করতে শুরু করেন। জি এস দেওলের তথ্য থেকে জানা যায়: “১৯২৫ সালের নভেম্বর মাসে ভগৎ সিং এতে অংশ নেওয়ার জন্য কানপুর যান। কিন্তু এই সম্পর্কিত খবর ফাঁস হয়ে যাওয়ায় পরিকল্পনাটি ব্যর্থ হয়। অনুরূপ আর একটি পরিকল্পনা হয়েছিল ১৯২৬ সালের জানুয়ারি/ফেব্রুয়ারি মাসে, যাতে ভগৎ সিং-ও অংশ নেন। কিন্তু এটিও অকার্যকরী হয়।” (বন্দ্যোপাধ্যায়, বিজয়। ২০০৫ : ৭৭)।\n১৯২৭-এর ডিসেম্বর মাসে চার বিপ্লবীর ফাঁসি হয়ে যায়।\nএইচআরএ-র নির্দেশিত কর্মসূচি অনুযায়ী বিপ্লবীরা গড়ে তোলেন নওজোয়ান ভারতসভা। ১৯২৬ খ্রিস্টাব্দে গড়ে তোলা এই প্রকাশ্য সংগঠনটির মূল কারিগর ছিলেন ভগৎ সিং। এ কাজে তাঁকে বিশেষভাবে সাহায্য করেছিলেন ভগবতীচরণ বোহরা এবং রামচন্দ্র কাপুর। নওজোয়ান ভারতসভার ইশতেহারে রাশিয়ার পথকেই অনুসরণযোগ্য বলে ঘোষণা করা হয়েছে। ইশতেহারের সুস্পষ্ট ঘোষণা: “মহান রাশিয়াই আজ সারা পৃথিবীকে মুক্তির পথ দেখাচ্ছে।” (সিং, ভগৎ। ২০১২ : ১১২)। এখানেই নির্দেশিত হয়েছে তাদের লক্ষ্য:\nজনগণের স্বার্থে গণবিপ্লব। অর্থাৎ দেশের ৯০ ভাগ মানুষের কাছে স্বরাজকে পৌঁছে দিতে হবে। স্বরাজ শুধু পেলেই হবে না, জনগণের স্বার্থেই স্বরাজকে চালিত করতে হবে। সে কাজ মোটেই সহজ নয়। আমাদের নেতারা অনেক রকমের প্রস্তাব দিয়েছেন ঠিকই, কিন্তু গণজাগরণের একটি সুদৃঢ় ও সঠিক পরিকল্পনাকে বাস্তবায়িত করার সাহস তাঁরা কেউই দেখাননি। সংক্ষেপে বললে এই দাঁড়ায় যে লক্ষ্যে পৌঁছতে গেলে রাশিয়ার যুবশক্তির মতো আমাদের দেশের সুযোগ্য ও উদ্যমী যুবকদেরও তাদের মূল্যবান জীবনটাকে কাটাতে হবে গ্রামের মানুষের মধ্যে। প্রকৃত বিপ্লব কী সে সম্পর্কে তাদের সচেতন করে তুলতে হবে। তাদের বোঝাতে হবে যে এই আসন্ন বিপ্লবের অর্থ শুধু শাসকশ্রেণীর বদল নয়, এর ফলে তৈরি হবে এক নতুন রাষ্ট্র, এক নয়া ব্যবস্থা। এটা এক দিনের বা এক বছরের কাজ নয়। বহু বছর কঠোর আত্মত্যাগের মধ্য দিয়ে সম্পন্ন হবে সেই মহাযজ্ঞ আর তা করতে পারে একমাত্র বিপ্লবী তরুণেরাই।\nএই উদ্ধৃতির মধ্যে ভগৎ সিংয়ের চিন্তার তিনটি বিশিষ্ট দিক ধরা পড়ে। প্রথমত, এখানে স্বাধীনতা ও স্বরাজ বলতে সংখ্যাগরিষ্ঠ জনগণের স্বাধীনতা ও স্বরাজের কথা বলা হয়েছে। দ্বিতীয়ত, এই সংগ্রাম চলবে দীর্ঘকাল ধরে এবং বিপ্লবীদের কঠোর আত্মত্যাগের মধ্যে দিয়ে যেতে হবে। তৃতীয়ত, যুবশক্তির ভূমিকা অত্যন্ত গুরুত্বপূর্ণ। তাঁদের কৃষকদের সঙ্গে একাত্ম হয়ে বিপ্লবের বার্তা পৌঁছে দিতে হবে। এখানে লক্ষ করার বিষয় হল যে, এইচআরএ-র মতো ভারতসভার ইশতেহারে সমাজতন্ত্রকে সুস্পষ্টভাবে লক্ষ্য হিসেবে ঘোষণা করা না হলেও, পরোক্ষভাবে সমাজতন্ত্রকেই বিপ্লবের লক্ষ্য হিসেবে মনে করা হয়েছে। কারণ সোভিয়েত ইউনিয়নের পথই অনুকরণযোগ্য ও অনুসরণযোগ্য বলে ঘোষিত হয়েছে।\n১৯২৬ খ্রিস্টাব্দে প্রতিষ্ঠিত নওজোয়ান ভারতসভার সাধারণ সম্পাদক ছিলেন ভগৎ সিং এবং ভগবতীচরণ বোহরা ছিলেন প্রচার সম্পাদক। তাঁদের নেতৃত্বে সংগঠন দ্রুত বিকশিত হতে শুরু করে। কংগ্রেসের সমাজবাদী চিন্তার সমর্থকেরাও সভার সমর্থক ও সহযোগীতে পরিণত হয়ে পড়লেন। ভগৎ সিংয়ের অন্যতম কমরেড যশপাল লিখেছেন:\nনওজোয়ান ভারতসভার অন্যতম কার্যক্রম ছিল গান্ধীবাদী কংগ্রেসের আপসকামী নীতির মুখোশ খুলে দিয়ে জনসাধারণের মধ্যে বিপ্লবী রাজনীতির উপযোগিতা বোঝানো এবং তাঁদের মধ্যে বিপ্লবী আন্দোলনের প্রতি সহানুভূতি উৎপন্ন করা। সেই সময় পাঞ্জাব প্রদেশ কংগ্রেসের বামপন্থী মনোভাবাপন্ন নেতা যেমন, ডাঃ সত্যপাল, ডাঃ কিচলু, কেদারনাথ সায়গল, পিন্ডিদাস, এঁদের সহযোগিতা মিলছিল। … নওজোয়ান ভারতসভার বৈপ্লবিক রূপ তার সামাজিক কর্মসূচিগুলির মধ্যে দিয়ে প্রকট হত। উগ্র রাজনৈতিক ব্যাখ্যা, বক্তৃতা ছাড়াও সভা সামাজিক ও সাম্প্রদায়িক ঐক্য সুদৃঢ় করার উদ্দেশ্যে সকলকে নিয়ে সর্বজনীন ভোজসভার আয়োজন করত। এই ভোজে সুস্বাদু, বহুমূল্য খাবার পরিবেশন হত না। সাধারণত চট বিছিয়ে বসার ব্যবস্থা হত। খিচুড়ি, ছোলার পোলাউ, মাঠা এইসব ছিল খাবার। কিন্তু এই ভোজে সম্মিলিত হত সমস্ত সম্প্রদায়, বর্ণ ও জাতির মানুষ। তাঁরা সকলে একসঙ্গে বসে একে অপরের পরিবেশনায় মহানন্দে ভোজ খেতেন। একবার তো কিছু দুঃসাহসী যুবক মুসলমান, শিখ ইত্যাদি সম্প্রদায়ের নিষিদ্ধ মাংস একসঙ্গে পাকিয়ে দিব্যি হিন্দু, মুসলমান, শিখ সমস্ত সম্প্রদায়ের লোকেদের নিয়ে গোস্ত-রুটির ভোজ বানাল।\n(উদ্ধৃত বন্দ্যোপাধ্যায়, বিজয়। ২০০৫ : ৯-৮০)\n১৯২৬-এ ভগৎ সিংয়ের বয়স তখন ১৯ বছর। সেই বয়সেই তিনি রাজনৈতিক চিন্তাচেতনার দিক থেকে যথেষ্ট পরিপক্কতা অর্জন করেছিলেন। তিনটি বিষয় তাঁর কাছে স্পষ্ট হয়ে গিয়েছিল। প্রথমত, ব্রিটিশদের তাড়িয়ে কেবল রাজনৈতিক স্বাধীনতাই নয়, জনগণের অর্থনৈতিক স্বাধীনতাও প্রতিষ্ঠিত করতে হবে। দ্বিতীয়ত, একমাত্র সমাজতান্ত্রিক ব্যবস্থা প্রতিষ্ঠার মধ্য দিয়েই সকল ধরনের শাসন ও শোষণের অবসান ঘটানো সম্ভব। তৃতীয়ত, সমাজতন্ত্র প্রতিষ্ঠার দার্শনিক ভিত্তি হিসেবে বস্তুবাদ এবং সেকুলারবাদকে গ্রহণ করতে হবে। আর এই ধরনের সমাজ প্রতিষ্ঠার জন্য প্রয়োজন সেকুলারবাদ ও বস্তুবাদের ব্যবহারিক প্রয়োগ, যশপালের লেখায় তাই পাওয়া যায় নওজোয়ান ভারতসভার পংক্তিভোজ আয়োজনের কর্মসূচি। এখানে হিন্দু-মুসলিম-শিখ নির্বিশেষে একইসঙ্গে খাওয়া-দাওয়া করতেন। এমনকি নিষিদ্ধ মাংসও খেতেন, যা তাঁদের ধর্মীয় গোঁড়ামি ও সঙ্কীর্ণতা থেকে মুক্ত হতে সাহায্য করত।\n১৯২৬-২৭ পর্বে ভগৎ সিং তাঁর সময়কে পূর্ণভাবে নিয়োগ করেছিলেন বিপ্লবের কাজে। একদিকে অধ্যায়ন আর অন্যদিকে সংগঠন প্রসারের কাজ। মার্কসবাদী দর্শন ও সমাজতন্ত্রবাদের ওপর তাঁর আস্থা সুদৃঢ় হয়েছিল এই সময়েই। নওজোয়ান ভারতসভাকে তিনি এই লক্ষ্যেই পরিচালনা করেছিলেন। ভগৎ সিং এর এই বিপ্লবী কর্মকাণ্ড পুলিশের চোখ এড়ায়নি। তারা সুযোগ খুঁজছিল ভগৎকে গ্রেপ্তার করার এবং সে সুযোগ তারা পেয়েও গেল। ঘটনাটি এইরকম: ১৯২৬-এ অক্টোবর মাসে লাহোরে দশেরা উৎসব উপলক্ষে আয়োজিত এক মেলায় বোমা বিস্ফোরণ ঘটে। ঘন ভিড়ে বোমা ফাটায় বহু লোক জখম হয়। এই বিস্ফোরণের সঙ্গে ভগৎ সিং বা বিপ্লবীদের কোনও যোগাযোগ না থাকলেও পুলিশ চক্রান্ত করে ভগৎ সিং সহ কয়েকজন কলেজছাত্রের নাম এর সঙ্গে যুক্ত করে দেয়। এই অজুহাতেই ১৯২৭ সালের মে মাসে তারা ভগৎ সিংকে গ্রেপ্তার করে। তাঁকে পুলিশের হেফাজতে রাখা হয় গোটা একমাস। ভগৎ সিংয়ের উকিল বিষয়টি আদালতে পেশ করার দাবি তোলেন। কিন্তু কোনও অভিযোগের ভিত্তিতেই পুলিশ তাঁর বিরুদ্ধে কোনও মামলা তৈরি করতে পারল না। আদালতে পেশ না করেই জামানতের ভিত্তিতে তাঁকে ছেড়ে দেওয়া হল। জামানতের মূল্য ছিল ৪০,০০০ টাকা। এই বিরাট অঙ্কের জামিন দেওয়া সত্ত্বেও ভগৎ সিংকে গৃহবন্দি হয়ে থাকতে হয়। ভগৎ সিংয়ের রচনার মধ্যে ঘটনাটি একটি বিবরণ পাওয়া যায়। যেখানে তাঁর সমসাময়িক কালে চিন্তার ধরন ধরা পড়ে:\n১৯২৭ সালের মে মাসে আমি লাহোরে গ্রেপ্তার হলাম। আমার কাছে এটা বেশ অপ্রত্যাশিতই ছিল। পুলিশ যে আমাকে খুঁজছে সেটাই আমি বুঝতে পারিনি। একদিন একটা উদ্যানের পাশ দিয়ে যাওয়ার সময় পুলিশ আমাকে ঘিরে ফেলল। সত্যি কথা বলতে কি আমি নিজেই অবাক হয়ে গেলাম যে গোটা ঘটনাটায় আমার তেমন কোনও প্রতিক্রিয়া হল না। আমি কোনও উত্তেজনা, কোনও শিহরণ বোধ করলাম না। শান্তভাবেই পুলিশের হেফাজতে চলে গেলাম। পরের দিন আমাকে রেলপুলিশের হাজতে নিয়ে যাওয়া হল। সেখানে আমি পুরো একমাস ছিলাম। সেখানে নানাভাবে পুলিশ অফিসাররা জেরা করতে লাগলেন। তাঁদের ধরনধারণ দেখে মনে হল যে কাকোরি ষড়যন্ত্রের বিষয়ে এবং সামগ্রিকভাবে বিপ্লবী আন্দোলনের সঙ্গে আমার যোগসূত্রটা জানাই ওঁদের উদ্দেশ্য। তাঁরা আমাকে বলতে লাগলেন যে ওই ষড়যন্ত্রকারীদের বিচার চলার সময় আমি লক্ষ্ণৌতে ছিলাম এবং ওঁদের উদ্ধারেরও পরিকল্পনা করেছিলাম। তাঁরা এটাও বলেন যে এ ব্যাপারে ওঁদের সম্মতি পাওয়ার পর আমি কয়েকটা বোমা সংগ্রহ করি। এরই একটা নাকি ফেলা হয়েছিল ১৯২৬-এর দশেরা উৎসবের দিনে। এরপর আমার স্বার্থেই ওঁরা আমাকে বলেন যে যদি আমি বিপ্লবী দলের সম্পর্কে কিছু তথ্য ওঁদের দিই তাহলে আমাকে অবিলম্বে মুক্তি দেওয়া হবে। এমনকি আমাকে রাজসাক্ষী হিসেবেও আদালতে তোলা হবে না। এ প্রস্তাবে হাসা ছাড়া আমার আর কী-ই বা করার ছিল। যতসব অপদার্থের দল। আমাদের দলের যে আদর্শ, তাতে আমরা কি নিজের দেশের নিরীহ মানুষের ওপর বোমা ফেলতে পারি? একদিন সকালে সিআইডির তৎকালীন সিনিয়র সুপারিনটেনডেন্ট মিঃ নিউম্যান আমার সঙ্গে দেখা করতে এলেন। আমার প্রতি রীতিমত সহানুভূতি দেখিয়ে কথাবার্তা শুরু করলেন তিনি। তারপর অত্যন্ত দুঃখের সঙ্গে জানালেন যে আমি যদি তাঁদের দাবিমতো বিবৃতি না দিই তাহলে তাঁরা আমার বিরুদ্ধে কাকোরি ষড়যন্ত্র এবং দশেরা বোমা বিস্ফোরণের ন্যক্কারজনক খুনের ঘটনায় জড়িত থাকার অভিযোগ আনবেন। তিনি এটাও জানাতে ভুললেন না যে আমাকে ফাঁসিকাঠে ঝোলাবার মতো তথ্যপ্রমাণও তাঁদের হাতে আছে। যদিও এসব ব্যাপারে আমি সম্পূর্ণ নির্দোষ ছিলাম, কিন্তু তখন আমি বিশ্বাস করতাম যে পুলিশ চাইলে সব কিছুই করতে পারে। ওই দিন কয়েকজন পুলিশ অফিসার এসে আমাকে রীতিমত পীড়াপীড়ি করতে লাগলেন যাতে আমি দিনে অন্তত দুবার ভগবানের নাম নিই। কিন্তু আমি যে নাস্তিক। আর এটাই তো আমার জীবনের চরম পরীক্ষার মুহূর্ত। আমাকে তো বুঝতে হবে যে আমি কি শুধু সুখের দিনে নাস্তিকতার বড়াই করি, নাকি জীবনের কঠিনতম ক্ষণেও নিজের বিশ্বাসকে আঁকড়ে থাকার সামর্থ্য আমার আছে। অনেক ভাবনাচিন্তার পর অবশেষে স্থির করলাম যে ভগবানকে ডাকব না। সেই ছিল আমার সত্যিকারের পরীক্ষা। আর সে পরীক্ষায় আমি সফলভাবেই উতরেছিলাম। একবারের জন্যও নিজেকে বাঁচানোর তাগিদে নিজের বিশ্বাসকে বিসর্জন দেওয়ার কথা আমার মনে আসেনি। সুতরাং আমার নাস্তিকতার ভিত ছিল বেশ মজবুত।\n(সিং, ভগৎ। ২০১২ : ৪৮-৪৯)\nভগৎ সিংয়ের এই বিপ্লবী দৃঢ়তা দাঁড়িয়ে ছিল তাঁর রাজনৈতিক ও দার্শনিক অবস্থানের ভিত্তিতে। তিনি ততদিনে বুঝে গিয়েছিলেন যে ভারতে বিপ্লবের কাজ সম্পন্ন করা এবং সমাজতন্ত্র প্রতিষ্ঠার জন্য প্রয়োজন সুনির্দিষ্ট দার্শনিক অবস্থান। পূর্ববর্তী বিপ্লবীরা রুশ বিপ্লব দ্বারা প্রভাবিত হয়ে সমাজতন্ত্র প্রতিষ্ঠার কথা ভাবলেও, দর্শনগত দিক থেকে ছিলেন ভাববাদী। ফলে তাদের লক্ষ্য ও পদ্ধতির মধ্যে দুস্তর ব্যবধান তৈরি হয়। ভগৎ সিং এই স্ববিরোধিতা থেকে ভারতের বিপ্লবী কর্মকাণ্ডকে মুক্ত করলেন। সমাজতন্ত্রর সঙ্গে যুক্ত করলেন বস্তুবাদী দৃষ্টিভঙ্গিকে। রাজনীতিকে মুক্তি দিলেন ধর্মের নিয়ন্ত্রণ থেকে। ভারতীয় রাজনীতিতে সেকুলারবাদের সুস্পষ্ট প্রয়োগ শুরু হল ভগৎ সিংয়ের মধ্য দিয়েই।\nএক বছর বাদেই ১৯২৮ খ্রিস্টাব্দে ভগৎ সিং, চন্দ্রশেখর আজাদ, ভগবতীচরণ বোহরা প্রমুখের নেতৃত্বে জন্ম নেয় এইচআরএ-র পরিবর্তিত ও উন্নততর রূপ এইচএসআরএ (হিন্দুস্থান সোশালিস্ট রিপাবলিকান অ্যাসোসিয়েশন/আর্মি)। শিব বর্মার রচনা থেকে পাওয়া যায়:\n…ভগৎ সিং ১৯২৮ সালের গোড়া থেকেই সারা দেশের বিভিন্ন বিপ্লবী গ্রুপগুলিকে একত্রিত করে সারা ভারত ব্যাপী নতুন চিন্তা ও আদর্শের ভিত্তিতে একটি নতুন রাজনৈতিক দল গড়ার উদ্যোগ নেন। ভগৎ সিংয়ের এ সম্পর্কে প্রস্তাব ছিল: (ক) এটাই উপযুক্ত সময়, যখন বলিষ্ঠভাবে ঘোষণা করা দরকার যে, সমাজতন্ত্রই আমাদের দলের চরম লক্ষ্য; (খ) আমাদের দলের নামও এই অনুসারে পাল্টানো প্রয়োজন, যাতে মানুষ বুঝতে পারে আমাদের মূল লক্ষ্য কী; (গ) আমাদের কেবলমাত্র সেইসব ‘অ্যাকশন’-এই হাত দেওয়া উচিত, যেগুলির সঙ্গে জনসাধারণের প্রত্যক্ষ দাবি এবং ভাবাবেগ জড়িত, এ ছাড়া সামান্য পুলিশ অফিসার বা পুলিশি চরদের খতম করার মধ্যে দিয়ে সময় নষ্ট করা উচিত নয়; (ঘ) অর্থ সংগ্রহের ক্ষেত্রেও একমাত্র সরকারি অর্থভাণ্ডারেই হাত দেওয়া উচিত, বেসরকারি প্রতিষ্ঠান বা ব্যক্তিগত সম্পত্তির ওপর অ্যাকশন যথাসম্ভব এড়িয়ে যাওয়াই উচিত; (ঙ) ব্যক্তি নেতৃত্বের পরিবর্তে সমষ্টিগত যৌথ নেতৃত্বের দ্বারাই দল পরিচালিত হওয়া দরকার। এইসব বিষয়ের ওপর ভগৎ লাহোর ও কানপুরের সাথীদের সঙ্গে আলোচনা করেন। এছাড়া তিনি দলের অন্যতম নেতা চন্দ্রশেখর আজাদ ও অপর পলাতক আসামী কুন্দনলালেরও আনুষ্ঠানিক স্বীকৃতি সংগ্রহ করে রাখেন। এসব কাজ সুষ্ঠুভাবে সম্পন্ন হওয়ার পর সিদ্ধান্ত নেওয়া হয় যে, দিল্লিতে পরবর্তী সভায়, সমস্ত প্রদেশের প্রতিনিধিদের ডাকা হবে এবং সভা হবে ১৯২৮ সালের ৮ই ও ৯ই সেপ্টেম্বর। পাঁচটা প্রদেশের প্রতিনিধিদের আমন্ত্রণ জানানো হয়। এর মধ্যে চারটি প্রদেশ দিল্লির সভায় যোগ দিতে সম্মত হয়। বাংলা এই সভায় যোগ দিতে চায় না। … ফলে, দিল্লির সভা অনুষ্ঠিত হয় বাংলা প্রতিনিধিদের ছাড়াই। সব সমেত চারটি প্রদেশের দশজন কমরেড, ৮ই সেপ্টেম্বর ১৯২৮ তারিখে দিল্লির ফিরোজ শাহ কোটলায় জমায়েত হন। প্রতিনিধিদের প্রদেশভিত্তিক উপস্থিতি ছিল: পাঞ্জাব থেকে দুজন, বিহার থেকে দুজন, রাজস্থান থেকে একজন এবং যুক্তপ্রদেশ থেকে পাঁচজন। যুক্তপ্রদেশের পাঁচজনের মধ্যে আবার দুজন তাঁদের শর্ত পূরণ না হওয়ায় সভায় অংশ নিতে অস্বীকার করেন। ফলে সর্বমোট আটজন ওই সভার আলোচনায় অংশ নেন। চন্দ্রশেখর আজাদকে তাঁর নিরাপত্তার স্বার্থেই দিল্লির সভায় হাজির থাকতে নিষেধ করা হয়। দুদিনের দীর্ঘ আলোচনা শেষে সভায় পেশ করা ভগৎ সিংয়ের প্রস্তাবগুলি সংখ্যাগরিষ্ঠের ভোটে (৬-২) গৃহীত হয়। বিহারের দুই প্রতিনিধি ফণীন্দ্রনাথ ঘোষ এবং মনমোহন ব্যানার্জী, দলের নাম পাল্টানোর প্রস্তাব ও সমাজতন্ত্রের আদর্শ গ্রহণের প্রস্তাবের বিরোধিতা করেন।\n(উদ্ধৃত, বন্দ্যোপাধ্যায়, বিজয়। ২০০৫ : ১০২-৩)\nএই সভায় যাঁরা উপস্থিত ছিলেন তাঁদের প্রদেশ অনুযায়ী একটি তালিকা এখানে দেওয়া হল:\nপাঞ্জাব – ভগৎ সিং ও সুখদেব\nরাজস্থান – কুন্দনলাল\nযুক্তপ্রদেশ – শিব বর্মা, ব্রহ্মদত্ত মিশ্র, জয়দেব কাপুর, বিজয়কুমার সিনহা ও সুরেন্দ্রনাথ পান্ডে\nবিহার – ফণীন্দ্রনাথ ঘোষ, মনমোহন ব্যানার্জী\nআগেই বলা হয়েছে বাংলার কোনও প্রতিনিধি এই সভাতে যোগ দেননি। কিন্তু কেন? বাংলার বিপ্লবীদের সঙ্গে যোগাযোগ করার দায়িত্ব ছিল শিব বর্মার। তিনি যাঁদের সঙ্গে যোগাযোগ করেন তাঁরা অনুশীলন দলের একটি অংশমাত্র। এঁরা দিল্লির সভায় যোগদানের ক্ষেত্রে যেসব শর্তের কথা বলেন, সেগুলি ছিল ভগৎ সিংয়ের নতুন দলের দৃষ্টিভঙ্গির সঙ্গে শুধু অসামঞ্জস্যপূর্ণই নয়, সম্পূর্ণ বিপরীত। ফলে শিব বর্মার পক্ষে এইসব শর্তগুলিকে মেনে নেওয়া সম্ভব হয়নি। আর তাই এঁরা সভাতে কোনও প্রতিনিধিও পাঠাননি। পরে ১৯২৮-এর শেষ দিকে অনুশীলন সমিতির অন্যতম নেতা ত্রৈলোক্য মহারাজ, প্রতুল গাঙ্গুলী প্রমুখের সঙ্গে যখন ভগৎ সিংয়ের সাক্ষাৎ হয় কলকাতাতে, তখন তাঁরা ভুল বোঝাবুঝিটি বুঝতে পারেন। তাঁরা বিপ্লবী যতীন দাসকে বাংলার প্রতিনিধি করে পাঠান। যতীন দাস এইচএসআরএ-র একজন গুরুত্বপূর্ণ নেতার দায়িত্ব পালন করেন। তিনি এইচএসআরএ-র সৈনিকদের আধুনিক কায়দায় বোমা বানাবার কলাকৌশল শিখিয়ে দলের অস্ত্রভাণ্ডারকে আরও শক্তিশালী করে তোলেন।\nএইচআরএ-র সংবিধানের মধ্যে সংগঠনের বিভিন্ন কমিটি গঠনে গণতান্ত্রিক নির্বাচন পদ্ধতির কোনও উল্লেখ ছিল না। কিন্তু নবগঠিত এইচএসআরএ-তে যৌথ সিদ্ধান্ত গ্রহণের ব্যবস্থা ও গণতান্ত্রিক নির্বাচনের ব্যবস্থাকে গুরুত্বের সঙ্গে গ্রহণ করা হয়। ফিরোজ শা কোটলার সভার পর ৭ সদস্যের একটি কেন্দ্রীয় কমিটি গঠিত হয়। ভগৎ সিং এবং বিজয়কুমার সিনহার ওপর সারা ভারতে আন্তঃ-প্রাদেশিক যোগাযোগ ও দলের প্রচারের দায়িত্ব বর্তায়। সুখদেবের ওপর পাঞ্জাব, ফণীন্দ্র ঘোষের ওপর বিহার, কুন্দনলালের ওপর রাজস্থান এবং শিব বর্মার ওপর যুক্তপ্রদেশের দায়িত্ব দেওয়া হয়। চন্দ্রশেখর আজাদকে করা হয় হিন্দুস্থান সোস্যালিস্ট রিপাবলিকান আর্মি-র সর্বাধিনায়ক— সেনাপতি।\nএইচআরএ থেকে নাম পরিবর্তন করে এইচএসআরএ করা হয়েছিল। এইচএস আরএ-র নামের সঙ্গে যুক্ত করা হয়েছিল সমাজতন্ত্র (সোশালিস্ট) শব্দটি। ঘটনা হল, এটি কেবলমাত্র একটি শব্দের সংযোজন ছিল না। এটি ছিল এক বিরাট উত্তরণের সূচক।\nপ্রথমত, এইচআরএ-র মধ্যে সমাজতন্ত্রের ধারণাটি থাকলেও তা ছিল প্রচ্ছন্ন ও অস্পষ্ট। এইচএসআরএ-তে সংগঠনের লক্ষ্য যে সমাজতন্ত্র প্রতিষ্ঠা করা তা অত্যন্ত সুস্পষ্টভাবে ঘোষিত হল।\nদ্বিতীয়ত, এইচআরএ ইওরোপের ঊনবিংশ শতাব্দীর উদারনৈতিক প্রজাতান্ত্রিক রাজনৈতিক ও বৌদ্ধিক ঐতিহ্যের দ্বারা সীমাবদ্ধ ছিল। ভগৎ সিং এইচআরএ-কে এই বৃত্তের হাত থেকে মুক্ত করে একটি বিপ্লবী সংগঠনে পরিণত করার ক্ষেত্রে সার্থক উদ্যোগ গ্রহণ করেছিলেন।\nতৃতীয়ত, এইচআরএ-তে সন্ত্রাসবাদ তাত্ত্বিক ধারণা হিসেবে পরিত্যক্ত হলেও শচীন্দ্রনাথ সান্যালরা এই কৌশলটিকে সম্পূর্ণভাবে বর্জন করেননি বা করতে পারেননি। এইচএসআরএ কিন্তু একেবারে গোড়া থেকেই সন্ত্রাসবাদকে বর্জন করে সমাজতান্ত্রিক চিন্তা ও আদর্শকে গ্রহণ করে।\nচতুর্থত, এইচআরএ-তে সাংগঠনিক কাঠামোর মধ্যে গণতান্ত্রিক পদ্ধতির উপস্থিতি না থাকলেও, এইচএসআরএ-তে তা গ্রহণ ও প্রয়োগ করা হয়েছিল।\nপঞ্চমত, এইচআরএ-র কর্মসূচি আধ্যাত্মিকতা থেকে মুক্ত ছিল না। এ বিষয়ে এইচএসআরএ-র অবস্থান ছিল অনেক স্পষ্ট। মূলত ভগৎ সিংয়ের প্রভাবে এই সংগঠনের মধ্যে সেকুলারবাদী দৃষ্টিভঙ্গি গড়ে ওঠে।\nষষ্ঠত, পুঁজিবাদ ও সাম্রাজ্যবাদ সম্পর্কে এইচআরএ-র বক্তব্য ছিল একেবারে প্রাথমিক পর্যায়ের। তার প্রতিফলন এর কর্মসূচি ও ইশতেহারে দেখা যায়। এই প্রসঙ্গে এইচএসআরএ-র বক্তব্য ছিল অনেক বেশি অগ্রসর ও স্পষ্ট। ডিসেম্বর ১৯২৯-এ এইচএসআরএ-র একটি ইশতেহার রচনা করেন ভগবতীচরণ বোহরা। এখানে সমাজতন্ত্র প্রতিষ্ঠাকেই সংগঠনের লক্ষ্য হিসেবে ঘোষণা করা হয়। পুঁজিবাদ ও সাম্রাজ্যবাদের দ্বারা দেশের শ্রমিক-কৃষক সহ সাধারণ জনতার শোষণ ও দুর্দশার কথাই এখানে বলা হয়েছে। ইশতেহারের ভাষাটি খুবই আকর্ষণীয়:\nসাম্রাজ্যবাদের মুঠোর মধ্যে ভারত আজ যন্ত্রণায় কাতর। লক্ষ লক্ষ ভারতবাসী জন্ম থেকেই দারিদ্র্য আর অজ্ঞতার অসহায় শিকার। বিদেশি শাসন আর ক্রমাগত অর্থনৈতিক শোষণ ভারতবাসীর একটা বড় অংশের মনুষ্যত্ববোধকেই বিপর্যস্ত করে তুলেছে। এঁরাই ভারতের কৃষক ও শ্রমিক। ভারতের এই সর্বহারা মানুষগুলির অবস্থা আজ সত্যিই শোচনীয়। এঁদের বিপদ দুদিকেই। একদিকে বিদেশি পুঁজিবাদ ক্রমাগত আঘাত হানছে। অন্যদিকে, ভারতীয় মুনাফালোভীদের কপটতাও তাঁদের জীবনে টেনে আনছে ঘোর বিপর্যয়। এই দ্বিতীয় দল প্রগতিবাদের মুখোশ পরে বিদেশি শাসনের সঙ্গে হাত মেলাচ্ছে। ভারতবর্ষের একদল রাজনীতিক যেভাবে ডোমিনিয়ন স্ট্যাটাসের পক্ষে সওয়াল করছেন, তা থেকেই পরিষ্কার হাওয়া কোন দিকে বইছে। বিদেশি শাসকদের কাছ থেকে দেশের শাসনক্ষমতার সামান্য ভাগ পাওয়ার আশায় ওই মুনাফালোভী ভারতীয়র দল নিজের দেশের জনগণের বিরুদ্ধে ষড়যন্ত্রে লিপ্ত হচ্ছে। তাই ওই বঞ্চিত, শোষিত মানুষগুলির একমাত্র ভরসা আজ সমাজতন্ত্র। সামাজিক বৈষম্য দূর করে প্রকৃত স্বাধীনতার সন্ধান দিতে পারে একমাত্র সমাজতন্ত্রই।\n(সিং, ভগৎ। ২০১২ : ১২০-২১)\nসমাজতন্ত্রকে বিপ্লবীরা অত্যন্ত জোরের সঙ্গে আঁকড়ে ধরেছিলেন ঠিকই, কিন্তু তা ছিল সেই সময়ের দ্বারা সীমাবদ্ধ। ভারতবর্ষের সমকালীন পরিবেশ এবং বিপ্লবীদের অভিজ্ঞতা ও বয়স অনেক ক্ষেত্রেই সমাজতন্ত্র সম্পর্কে একটি স্পষ্ট ও পূর্ণাঙ্গ ধারণা গঠনে বাধা হয়ে দাঁড়িয়েছিল। বিপ্লবীরা নিজেরাও এই সীমাবদ্ধতা সম্পর্কে সচেতন ছিলেন। যশপাল লিখেছেন:\nদিল্লির সভার নেতৃত্ব করে ভগৎ সিং-ই। তারই পরামর্শে, সমাজবাদ, দলের ঘোষিত লক্ষ্য বলে স্বীকৃত হয়। দলের ‘হিন্দুস্থান প্রজাতন্ত্র সংঘ’ নাম বদলে ‘হিন্দুস্থান সমাজবাদী প্রজাতন্ত্র সংঘ’ করে দেওয়া হয়। তার মানে অবশ্য এই নয় যে, মার্কসবাদ বা সমাজবাদের বৈজ্ঞানিক সিদ্ধান্তগুলির সবদিক আমরা ভালোভাবে বুঝে ফেলেছিলাম। সমাজবাদের দিকে এগোনোর সেই আমাদের প্রথম পদক্ষেপ। সমাজের শ্রেণীভিত্তি আমরা বুঝেছিলাম, চাষী-মজুরের রাজত্ব আমাদের লক্ষ্য হয়েছিল বটে, তবে চাষী-মজুরের সংগঠিত শক্তির সহায়তায় সেই লক্ষ্যপ্রাপ্তি কেমন করে ঘটবে, সে কথাটা ভালো করে বুঝতে পারিনি।\n(বন্দোপাধ্যায়, বিজয়। ২০০৫ : ১০৩-৪)\nউন্নয়নের আয়নায়… তিন ভুক্তভোগীর জবানবন্দি